title: Daniel Barbosa

text: Barbosa oli kotoisin Kolumbiasta, jossa hän oli saanut elinkautisen vankeustuomion 9-vuotiaan tytön raiskauksesta ja murhasta. Hän pakeni vuonna 1986 vankilasta ja suuntasi Ecuadoriin, jossa hän pitkähköllä aikavälillä murhansa toteutti. Kaikkia ruumiita ei koskaan löydetty.


title: Daniel Barbosa

text: Kesäkuussa 1988 Barbosa pidätettiin 12-vuotiaan tytön surmasta epäiltynä. Hän tunnusti samalla kaikki murhat.


title: Daniel Barbosa

text: Barbosan oikeudenkäynti oli Guayaquilissa syyskuussa 1989. Hän sai 16 vuoden vankeustuomion, mutta tuli vankeusaikanaan toisen asukkaan murhaamaksi.


title: Wilhelm von Nottbeck

text: Wilhelm (William) von Nottbeck (23. tammikuuta 1816 Pietari, Venäjän keisarikunta – 30. maaliskuuta 1890 Wiesbaden, Saksan keisarikunta) oli Suomeen asettunut baltiansaksalainen tehtailija. Hän toimi Tampereella sijaitsevan Finlaysonin puuvillatehtaan johtajana vuosina 1860–1890.


title: Wilhelm von Nottbeck

text: Von Nottbeck syntyi Pietarissa Carl Samuel Nottbeckin (1779–1847) ja Charlotta Dorotea zur Mühlerin poikana. Von Nottbeckin suku oli lähtöisin Saksasta, mutta on asunut useiden sukupolvien ajan Tallinnassa. Sieltä Carl Samuel Nottbeck muutti Pietariin, jossa hän toimi liikemiehenä. Vuonna 1836 hän osti yhdessä Georg Rauchin kanssa puuvillatehtaan James Finlaysonilta. Nuori Wilhelm von Nottbeck lähetettiin samana vuonna Tampereelle oppimaan tehtaan hoitoa sen johtajan Ferdinand Uhden opastuksessa.


title: Wilhelm von Nottbeck

text: Vanhempi veli Carl von Nottbeck (1814–1884) tuli isänsä jälkeen tehtaan Pietarin konttorin johtajaksi. Veljekset aateloitiin vuonna 1855.


title: Wilhelm von Nottbeck

text: Wilhelm von Nottbeck ja kreivitär Constance Marie Elise Mengden (1824–1888) avioituivat vuonna 1847. Wilhelm von Nottbeckin veli Carl von Nottbeck jäi lapsettomaksi, joten sukuhaara jatkui vain Wilhelmin von Nottbeckin kautta. Wilhelm von Nottbeck ja Constance Marie Elise Mengden saivatkin seitsemään poikaa. Pojista yksi kuoli heti synnytyksessä. Muut olivat nimeltään Carl Samuel, Wilhelm Fredrik, Edvard Alexander, Peter Burchard, Alexander Johan Ferdinand ja Ernst Friedrich Rembert. Perheen nuorin poika Ernest kuoli tapaturmaisesti 20-vuotiaana. Koko perhe toimi näkyvästi Tampereen seudulla. Von Nottbeck oli maan suurimman tehtaan johtajana myös merkittävä vaikuttaja Suomen talouselämässä.


title: Wilhelm von Nottbeck

text: Nottbeckin perheen kotina Tampereella oli Tammerkosken rannalla, Kuninkaankadun varrella sijainnut kookas kaksikerroksinen puupalatsi, jota ympäröi laaja puisto. Perheen kotikielenä oli saksa, mutta heidän kodissaan usein käyneiden ulkomaisten vieraiden kanssa puhuttiin myös ruotsia, englantia, ranskaa ja venäjää. Puolisonsa kautta Wilhelm von Nottbeckilla oli läheiset suhteet Venäjän keisarilliseen hoviin. Keisari Aleksanteri II vieraili Tampereella vuonna 1856 ja asui tänä aikana Nottbeckien kodissa. Nottbeckit viettivät Tampereella melko eristynyttä ylhäisöelämää, eivätkä he hyväksyneet kaupunkilaisia tuttavapiiriinsä. Wilhelm von Nottbeck kuitenkin toteutti laajoja sosiaalisia uudistuksia, ja hänen aikanaan Finlaysonin tehtaan yhteyteen perustettiin oma koulu, säästö-, sairaus- ja eläkekassa, lastenkoti ja vanhainkoti sekä rakennettiin oma kirkko. Talvikuukaudet Wilhelm von Nottbeck asui perheineen omistamassaan talossa Pietarissa.


title: Wilhelm von Nottbeck

text: Von Nottbeckin suku vaikutti Tampereella vuoteen 1917.


title: Wilhelm von Nottbeck

text: Carl Samuel von Nottbeck (19. maaliskuuta 1848 – 11. marraskuuta 1904 Pariisi)


title: Wilhelm von Nottbeck

text: Wilhelm Friedrich (Fredrik) von Nottbeck (6. maaliskuuta 1850 Tampere – 10. maaliskuuta 1928 Helsinki)


title: Wilhelm von Nottbeck

text: Edvard Alexander von Nottbeck (22. huhtikuuta 1853 – 14. helmikuuta 1939 Geneve, Sveitsi) oli naimisissa serkkunsa Eugenie Nottbeckin (1855–1944) kanssa jonka isä John Nottbeck oli Venäjän konsulina New Yorkissa. Hän osti vuonna 1889 Ruokolahdelta Tainionkosken lähellä sijainneen Neitsytniemen kartanon ja muutti sinne asumaan perheineen. Edvard von Nottbeckilla oli vuosia jatkunut oikeusjuttu Tainionkosken rannalle tehtaan rakentanutta Tornator-yhtiötä vastaan jonka puuhiomo saastutti jätevesillään Nottbeckin valtiolta vuokraamia lohivesiä. Tornator sai lopulta sakkoja ja määrättiin parantamaan jätevesien puhdistusta. Kartano 510 hehtaarin maineen ja koskiosuuksineen myytiin 1914 Tornatorille. Kartanon vuonna 1900 valmistunut päärakennus oli sitten vuoteen 1984 saakka Tornatorin ja myöhemmin Enso-Gutzeitin johtajien virka-asuntona. Edvard von Nottbeck muutti Sveitsiin jossa hän myös kuoli. Hänet haudattiin toukokuussa 1939 von Nottbeck-suvun hautausmaalle Lielahteen.


title: Wilhelm von Nottbeck

text: Peter Burchard von Nottbeck (22. huhtikuuta 1858 – 28. toukokuuta 1899 Pariisi) rakennutti 1897-1899 Tampereen Näsikalliolle Milavidan nimellä tunnetun asuinpalatsin jonka suunnitteli arkkitehti Karl August Wrede. Hän oli naimisissa Olga Karoliina von Tobiesen (1860–1898) kanssa. Peter von Nottbeck kuoli pariisilaisessa sairaalassa umpisuolentulehdukseen ja hänet haudattiin von Nottbeck-suvun hautausmaalle Lielahteen.


title: Wilhelm von Nottbeck

text: Alexander Johan Ferdinand von Nottbeck (9. tammikuuta 1861 – 22. joulukuuta 1900 Tampere) rakennutti Tampereelle Finlaysonin palatsina tunnetun asuinpalatsin 1898–1899. Arkkitehti Lambert Petterssonin suunnittelemassa kaksikerroksisessa rakennuksessa oli pinta-alaa 720 neliömetriä ja huoneita 13 keittiö- ja aputiloja lukuun ottamatta. Alexander von Nottbeck kuoli vuonna 1900 umpisuolentulehdukseen kotonaan ja hänet haudattiin von Nottbeck-suvun hautausmaalle Lielahteen. Asuinpalatsi toimi vuodesta 1904 alkaen Finlaysonin tehtaanjohtajien virka-asuntona aina vuoteen 1979 saakka jolloin se muutettiin kokous- ja edustustiloiksi.


title: Wilhelm von Nottbeck

text: Ernst Friedrich Rembert von Nottbeck (13. heinäkuuta 1864 – 26. tammikuuta 1885 Lielahti) surmattiin tammikuun lopulla 1885 hänen ollessaan rekimatkalla Tampereelta veljiensä omistamaan Lielahden kartanoon. Pispalassa lähellä kaupungin rajaa hänen kimppuunsa hyökkäsi neljä vastaantullutta miestä ja kamppailussa hän haavoittui omasta veitsestään ja kuoli seuraavana päivänä Lielahden kartanossa. Hänet haudattiin 2. helmikuuta kartanon alueelle perustettuun von Nottbeck-suvun hautausmaahan johon haudattiin myöhemmin myös muita suvun jäseniä. Surmateon tekijöiksi paljastui kolme työtöntä tehtaan työmiestä Tampereelta sekä sepän kisälli Pispalasta jotka olivat olleet päihtyneinä palaamassa illalla Tampereelle oltuaan Ylöjärven kuuluisaa Martinin pirua katsomassa. Heidät tuomittiin lopulta kahdeksi vuodeksi kuritushuoneeseen taposta.


title: Mats Nylund

text: Mats Johan Nylund (s. 1. elokuuta 1964 Pedersören kunta) on pedersöreläinen kansanedustaja ja maanviljelijä. Hänet valittiin 2007 vaaleissa Vaasan vaalipiiristä RKP:n listoilta. Nylund nimettiin RKP:n ehdokkaaksi EU-vaaleihin 2014. Nylund on naimisissa kirkkonummelaisen Corinna Tammenmaan kanssa, ja heillä on yksi yhteinen poika, minkä lisäksi Nylundilla on neljä muuta poikaa.


title: Mats Nylund

text: Nylund on ilmoittanut, ettei hae eduskuntaan vuoden 2019 vaaleissa vaan pyrkii viljelijöiden ruotsinkielisen tuottajajärjestön SLC:n puheenjohtajaksi.


title: Muistelmia (Ksenofon)

text: Muistelmia (, "Apomnēmoneumata"; ) on Ksenofonin kirjoittama sokraattinen dialogi, joka on kaunokirjallinen muistelmateos Sokrateesta ja eräänlainen puolustuspuhe hänelle. Teos on todennäköisesti valmistunut vasta vuoden 371 eaa. jälkeen, koska yksi kohdista (3.5) näyttää olettavan, että Sparta on hävinnyt Leuktran taistelun samana vuonna.


title: Muistelmia (Ksenofon)

text: "Muistelmia" jakaantuu kahteen erilliseen, eri aikoina kirjoitettuun osaan. Ensimmäisen kirjan kaksi ensimmäistä lukua esittävät suoran puolustuksen Sokrateen saamia syytteitä vastaan. Tässä osassa Ksenofon käsittelee suoraan syytteisiin liittyviä asioita, jotka liittyvät enimmäkseen uskontoon, mutta hän käsittelee myös poliittisia syytteitä. Näihin lukeutuvat syytös, että Sokrateen seuraan kuuluivat muun muassa Alkibiades ja Kritias, joita pidettiin lurjuksina, sekä väite, että hän opetti nuoret halveksimaan demokratiaa. Näitä syytöksiä ei käsitellä suoraan Ksenofonin "Sokrateen puolustuspuheessa" sen enempää kuin Platonin "Sokrateen puolustuspuheessakaan".


title: Muistelmia (Ksenofon)

text: On usein väitetty, ettei Ksenofon vastaa tässä syytöksiin, jotka olisivat olleet ilmassa Sokratesta tuomittaessa vuonna 399 eaa., vaan syytöksiin, jotka ateenalainen sofisti Polykrates esitti joitakin vuosia myöhemmin teoksessaan "Sokrateen syyte". Polykrateen teos on kuitenkin kadonnut, ja nykyisin käytettävissä olevat lähteet sen rekonstruoimiseksi ovat liian nuoria ja epäluotettavia. Oletus siitä, että Ksenofon lähinnä vastaisi kohta kohdalta Polykrateen esittämiin syytöksiin, saattaa olla seurausta yleisestä epäilystä Ksenofonin kirjallisia kykyjä kohtaan. Kysymys Polykrateen roolista on yksi osa kiistoista, jotka koskevat sitä, heijasteleeko Ksenofonin teos historiallista Sokratesta, vai onko se vain fiktiivinen panos Sokrateesta käytyyn kirjalliseen keskusteluun.


title: Muistelmia (Ksenofon)

text: Loput teoksesta (kirjan 1 luvut 3–8, sekä kirjat 2–4) koostuu lyhyistä episodeista, joissa Sokrates keskustelee ystävien, kilpailevien opettajien ja tunnettujen kreikkalaisten kanssa. Välissä on lyhyitä kertovia huomautuksia Sokrateen opetuksista. Tämän osan tarkoituksena on esitellä Sokrates kuulustelemassa muita ihmisiä, eräänlaisena esikuvana. Platonin vastaaviin teoksiin verrattuna Ksenofonin sokraattinen dialogi on vaatimattomampaa sekä filosofisessa syvyydessä että kirjallisessa tyylissä. Ksenofonin tarkoituksena ei kuitenkaan ollut esittää Sokratesta omaperäisenä filosofina (tai esittää omaa filosofiaansa Sokrateen suulla, niin kuin Platon lopulta teki), vaan esittää Sokrates menestyksekkäänä, oikeamielisenä ja viisaana opettajana.


title: Muistelmia (Ksenofon)

text: Teoksen filosofisesti merkittävimpiin osiin kuuluvat kaksi lukua (1.4 ja 4.3), jotka esittävät ensimmäisen tunnetun esimerkin teleologisesta todistuksesta. Niihin liittyvä luku (4.4) esittää alkeellisen luonnollisen lain, mutta koska siinä kiitetään myös positiivista lakia, luvun tulkinnasta on oltu erimielisiä. Koska sen enempää teleologista todistusta kuin luonnollista lakiakaan ei esitetä Platonin varhaisdialogeissa Sokrateelle tyypillisenä ajatuksena, myös tämän osion suhteesta historialliseen Sokrateehen on kiistelty. On kuitenkin selvää, että stoalaiset hyödynsivät Ksenofonin versiota teleologisessa ajattelussaan, ja myös heidän luonnollista lakia koskevat ajatuksensa olivat jossain määrin velkaa Sokrateelle, vaikka eivät välttämättä Ksenofonin Sokrateelle.


title: Texcocojärvi

text: Texcocojärvi (kirjoitetaan joskus "Tezcocojärvi") oli Meksikon laaksossa sijaitseva järvi, jonka paikalla on nykyään Méxicon kaupunki. 1400- ja 1500-luvulla järven saarella sijaitsi asteekkivaltakunnan pääkaupunki Tenochtitlán. Valloitettuaan asteekkivaltakunnan espanjalaiset alkoivat kuivattaa järveä, ja se on nykyään miltei kadonnut.


title: Texcocojärvi

text: Texcocojärvi syntyi, koska Meksikon laaksosta ei ole luonnollista lasku-uomaa. Varsinaiseen Texcocojärveen liittyi monta muutakin järveä.


title: H.Ö.N.Ö.

text: H.Ö.N.Ö. on suomalaisen Popeda-suomirockyhtyeen kahdestoista studioalbumi, joka julkaistiin Poko Rekordsin kautta 25. huhtikuuta 1994. Albumin tuottivat yhtyeen kitaristi Costello Hautamäki ja bassokitaristi Markku Petander, ja sitä oli myyty Suomessa vuoteen 2008 mennessä 31 132 kappaletta, ja se saavutti kultalevyn myyntimäärän heinäkuussa 1995. Albumilta julkaistiin single Tahdotko mut tosiaan, joka nousi välittömästi hitiksi ja kuuluu edelleen Popedan keikkojen vakiokappaleisiin. Lisäksi kappaleet "Rokkikone" ja "Siankorvaa ja raanavettä" ovat soineet yhtyeen keikoilla, ja erityisesti edellä mainittua kappaletta on soitettu konserteissa uuden kokoonpanon myötä tiuhaan tahtiin.


title: H.Ö.N.Ö.

text: Albumi on peräti 17 kappaleen mittainen, ja näin ollen Popedan pisin studioalbumi, sillä albumille levytettiin kaikki sitä varten sävelletty materiaali. Kitaristi Costello Hautamäki on myöhemmin sanonut, että albumilla on kappaleita jo turhankin paljon. Toinen merkille pantava seikka albumilla on se, että laulaja Pate Mustajärvi on kirjoittanut sanat vain viiteen albumin kappaleeseen. Albumilla käytettiin myös melko paljon ulkopuolista kirjoitusapua, ja albumi sisältää muun muassa Juice Leskisen, Pauli Hanhiniemen, Mikko Saarelan, Jussi Tuomisen kuin yhtyeen entisen bassokitaristin Ilari Ainialan kappaleita. Ainiala soitti myös bassokitaraa yhdessä albumin kappaleessa.


title: H.Ö.N.Ö.

text:
Albumilla on myös muita vierailevia muusikoita, kuten Ari Toikka, Raaka-Arska ja Jyrki Niemi. Albumi on nauhoitettu ja miksattu Harasoo-, Kvaak-, Costin koeputki- ja MSL-studioilla vuoden 1993 aikana.
Levy on äänitetty ja miksattu Harasoo-studiossa, Kvaak-studiossa, Costin koeputkessa ja MSL-studiossa.


title: Sokrateen puolustuspuhe (Platon)

text: Sokrateen puolustuspuhe eli Apologia (; ) on Platonin kirjoittama versio Sokrateelle jälkikäteen kirjoitetuista puolustuspuheista. Se koostuu kolmesta Sokrateen omassa oikeudenkäynnissään pitämäksi esitetystä puheesta. Teos on mahdollisesti Platonin varhaisin.


title: Sokrateen puolustuspuhe (Platon)

text: Platonin teosten joukossa "Sokrateen puolustuspuhe" kuuluu tämän varhaisvaiheen teoksiin, ja se on ajoitettu kirjoitetuksi 390-luvulla eaa. suhteellisen pian Sokrateen oikeudenkäynnin ja kuoleman jälkeen. "Sokrateen puolustuspuheen" ajatellaan yleensä olevan Platonin varhaisin tai ainakin ensimmäinen julkaistavaksi tarkoitettu teos. Se esittää puheen, jonka Sokrates piti puolustuksekseen omassa oikeudenkäynnissään.


title: Sokrateen puolustuspuhe (Platon)

text: Sokrateen oikeudenkäynti pidettiin vuonna 399 eaa. Tuolloin hän oli 70-vuotias. Sokrates oli ärsyttänyt monia ateenalaisia useita vuosia, ja peloponnesolaissodan jälkeisessä kiristyneessä tilanteessa hänet pantiin syytteeseen nuorison turmelemisesta ja jumalattomuudesta. Häntä syytti kolme henkilöä. He olivat:Mainitut ryhmät, valtiomiehet, käsityöläiset, runoilijat ja puhujat, olivat niitä, joita Sokrates oli ”kuulustellut” — ja jotka hän oli samalla suututtanut — etsiessään ihmisiä, joilla olisi tietoa totuudesta.


title: Sokrateen puolustuspuhe (Platon)

text: Sokrateen tuominnut oikeusistuin, "heliaia", muodostui 500 arpomalla tavallisten kansalaisten joukosta valitusta valamiehestä. Platon oli itse paikalla oikeudenkäynnissä. Sokrates esiintyi oikeuden edessä uhmakkaana ja välinpitämättömänä tuomion suhteen, ja mahdollisesti siksi hänet tuomittiin kuolemaan, vaikka tämä ei todennäköisesti ollut syyttäjien alkuperäisenä päämääränä.


title: Sokrateen puolustuspuhe (Platon)

text: Sokrateen kuoleman jälkeen useat henkilöt kirjoittivat puolustuspuheita Sokrateelle. Platonin version lisäksi tunnetaan muun muassa Ksenofonin kirjoittama "Sokrateen puolustuspuhe". Vaikka Platonin esittämä puhe ottaa antiikille tyypillisesti joitakin vapauksia taiteellisen vaikutelman nimissä, sen ajatellaan kuvaavan alkuperäisen puheen ytimen melko hyvin. Se ei ole kuitenkaan tarkoitettu historialliseksi esitykseksi, vaan ennen kaikkea puhdistamaan Sokrateen maine.


title: Sokrateen puolustuspuhe (Platon)

text: Diogenes Laertioksen esittämässä, Thrasylloksen tekemässä Platonin teosten jaottelussa dialogi kuuluu I tetralogiaan yhdessä dialogien "Euthyfron", "Kriton" ja "Faidon" kanssa. Tämä tetralogia käsittelee Sokrateen viimeisiä päiviä. "Euthyfronissa" kuvataan Sokrateen juuri ennen oikeudenkäyntiään käymää keskustelua, joka liittyy tämän saamiin syytteisiin jumalattomuudesta. "Kriton" kuvaa Sokrateen vankilassaoloaikaa, ja "Faidon" tämän viimeisiä hetkiä ja kuolemaa. Aiheensa puolesta Thrasyllos luki dialogin Platonin eettisten teosten joukkoon. Aristofanes Byzantionlaisen jaottelussa dialogi kuuluu puolestaan IV trilogiaan yhdessä dialogien "Theaitetos" ja "Euthyfron" kanssa.


title: Sokrateen puolustuspuhe (Platon)

text: "Sokrateen puolustuspuhe" on kirjoitettu Sokrateen puheena ensimmäisessä persoonassa, lukuun ottamatta kahta dialogimuotoista jaksoa (24d–25d ja 26b–27d), joissa Sokrates kuulustelee Meletosta. Esitys koostuu kolmesta puheesta, jotka kuvataan pidetyiksi oikeudenkäynnin eri vaiheissa. Ensimmäisessä puheessa Sokrates käsittelee häneen kohdistettuja syytöksiä. Tämän jälkeen hänet todetaan syylliseksi. Toisessa puheessa Sokrateella olisi Ateenan oikeuskäytännön mukaisesti mahdollisuus ehdottaa itselleen rangaistusta. Sokrates ei kuitenkaan juurikaan välitä siitä, millaisen rangaistuksen saa. Tämän jälkeen hänet tuomitaan kuolemaan. Kolmannessa puheessa Sokrates suuntaa jo ajatuksensa odottavaan kuolemaansa.


title: Sokrateen puolustuspuhe (Platon)

text: Sokrateen puolustus


title: Sokrateen puolustuspuhe (Platon)

text: Sokrates aloittaa suoralla hyökkäyksellä sanomalla syyttäjiään valehtelijoiksi. Hän sanoo, että hän sen sijaan puhuu pelkästään totta.


title: Sokrateen puolustuspuhe (Platon)

text: Tämän jälkeen Sokrates käsittelee saamiaan syytteitä. Hän aloittaa niin sanotuista ”epämuodollisista syytteistä”, jotka hän muotoilee valalliseksi todistukseksi:


title: Sokrateen puolustuspuhe (Platon)

text: Sokrates viittaa myös Aristofaneen komediaan "Pilvet", jossa Sokrates-niminen henkilöhahmo on pantu heilumaan kerskuen kävelevänsä pilvissä ja puhumaan päättömiä. Sokratesta syytettiin epäsuorasti myös siitä, että hän ottaisi maksua opetustoimestaan. Näin hänet yhdistettiin väärin perustein sofisteihin, jotka todellakin ottivat maksua palveluksistaan, päinvastoin kuin Sokrates.


title: Sokrateen puolustuspuhe (Platon)

text: Sokrates katsoo epämuodollisten syytteiden olevan paljon tärkeämpiä ja vaarallisempia, koska ne olivat saaneet alkunsa vuosia kestäneestä häneen kohdistuneesta juoruilusta ja epäoikeudenmukaisuudesta. Niiden kumoaminen on vaikeaa, koska kukaan varsinainen syyttäjä ei edusta hänestä liikkuvia juoruja. Näin näihin syytteisiin oli käytännössä mahdoton vastata. Sokrates sanoo, ettei hän ole se "Pilvien" Sokrates, joka on pantu puhumaan tyhjänpäiväisyyksiä. Hän ei myöskään ole koskaan vaatinut maksua palveluksistaan; hän ei ollut ammattimainen opettaja niin kuin Gorgias ja muut sofistit.


title: Sokrateen puolustuspuhe (Platon)

text: Sokrates pyrkii kuvaamaan, mistä hänelle on tullut sellainen maine, että hän olisi jollakin tavalla viisas. Hän kertoo, kuinka hänen ystävänsä Khairefon oli käynyt kysymässä Delfoin oraakkelilta, onko olemassa ketään viisaampaa kuin Sokrates. Tämä oli vastannut, että ei ole. Sokrates oli hämmentynyt vastauksesta, sillä hän ei tuntenut olevansa viisas; toisaalta Apollon ei voinut valehdellakaan.


title: Sokrateen puolustuspuhe (Platon)

text: Siksi Sokrates aloitti ”pyhiinvaellusmatkan” löytääkseen oraakkelin vastauksen salatun merkityksen. Tähän matkaan kuului kolmen ryhmän, valtiomiesten, runoilijoiden ja käsityöläisten, kuulustelu. Hän sai selville, että poliitikot eivät tienneet paljoakaan, vaikka niin ajattelivat; että runoilijoiden runous perustui heidän itsensä ulkopuoliseen inspiraatioon, mutta he eivät todellisuudessa tienneet mitään siitä, mitä runoilivat, koska muut pystyivät selittämään heidän runojaan heitä itseään paremmin; ja että vaikka käsityöläiset olivatkin hyvin taitavia omassa työssään, se sai heidät kuvittelemaan, että heillä olisi tietoa kaikista muistakin asioista.


title: Sokrateen puolustuspuhe (Platon)

text: Tämän tutkimuksen harjoittaminen ja ihmisten kuulustelu sokraattista menetelmää käyttäen oli määrännyt hänen julkisen ja yksityisen elämäntapansa, ja laittanut hänet elämään köyhyydessä. Saamansa tulokset Sokrates oli tulkinnut niin, että tosi viisaus kuuluu jumalille — ihmisten viisaudella ei ole lainkaan tai ainakaan paljoakaan merkitystä. Sokrates väittää, että hänen viisautensa rajoittuu sen tietämiseen, ettei hän itse asiassa tiedä mitään (mistä on tullut sanonta "tiedän, etten tiedä mitään").


title: Sokrateen puolustuspuhe (Platon)

text: Sokrateen toiminta houkutteli myös paljon nuoria seuraajia, jotka nauttivat seurata sitä, kuinka Sokrates kuulusteli heitä vanhempia. Sokratesta ei tietenkään tehnyt suosituksi se, että hän osoitti muiden ihmisten tietämättömyyden. Tähän yhdistyi se, että Sokrateen katsottiin kysellessään esittävän tyhmää; ihmiset ajattelivat, että hän ei muka tiennyt vastauksia esittämiinsä kysymyksiinsä, vaikka hyvin tiesikin. Siksi ihmiset suuttuivat hänelle ja jopa suhtautuivat häneen väkivaltaisesti.


title: Sokrateen puolustuspuhe (Platon)

text: Tämän jälkeen Sokrates käsittelee häneen kohdistettuja muodollisia syytteitä. Ne hän tiivisti seuraavasti:


title: Sokrateen puolustuspuhe (Platon)

text: Sokrates kuulustelee Meletosta koskien sitä, ketkä sitten tekevät nuorisosta parempaa, jos hän kerta on se, joka turmelee heitä. Meletos päätyy väittämään, että lähes kaikki muut ihmiset tekevät niin. Sokrates pyrkii osoittamaan, että Meletoksen syytteet ovat niin epämääräisiä, ettei tämä edes välitä siitä, mistä Sokratesta syyttää.


title: Sokrateen puolustuspuhe (Platon)

text: Toisessa dialogimuotoisessa jaksossa Sokrates kuulustelee Meletosta koskien sitä väitettä, että hän ei kunnioita valtion tunnustamia jumalia. Hän kiistää osallistuneensa sellaisiin luonnonfilosofisiin spekulointeihin kuin Anaksagoras, joka oli esittänyt, että Aurinko on kivi ja Kuu kokkare maata, ja ettei kumpikaan näistä taivaankappaleista ollut jumala. Meletos erehtyy väittämään, ettei Sokrates uskoisi lainkaan jumaliin, vaikka toisaalta tunnustaa oman "daimonioninsa", jumalhenkensä. Sokrates osoittaa tämän puhuvan näin ristiriitaisuuksia.


title: Sokrateen puolustuspuhe (Platon)

text: Ensimmäisen puheen lopussa Sokrates pyrkii vielä osoittamaan toimineensa aina oikeuden ja totuuden mukaan ja kannustaneensa ihmisiä hyveeseen, silloinkin kun muut ovat toimineet laittomasti ja silloinkin kun hän on ollut vaarassa kuolla. Hän sanoo, että tämä taipumus on myös pidättänyt häntä osallistumasta politiikkaan; politiikkaan osallistuen hän ei olisi selvinnyt hengissä edes näin pitkään.


title: Sokrateen puolustuspuhe (Platon)

text: Oikeuden päätös


title: Sokrateen puolustuspuhe (Platon)

text: Sokrates todetaan syylliseksi: 280 valamiestä äänestää häntä vastaan, 221 (tai 220) hänen puolestaan.


title: Sokrateen puolustuspuhe (Platon)

text: Toisessa puheessa Sokrates saa oikeuden kääntymään entistä enemmän häntä vastaan. Ensin hän toteaa, että äänestys oli melko tasainen: jos hän olisi saanut 30 ääntä enemmän, hänet olisi todettu syyttömäksi. Hän myös piikittelee Meletosta, koska tämän esittämän syytteen osuus äänistä (280/3 = 93) ei ylittänyt vaadittua viidettäosaa äänistä (501/5 = 100) — jos Anytoksen ja Lykonin esittämät syytteet eivät olisi olleet hänen tukenaan, hän olisi kantajana joutunut maksamaan sakkoa turhasta syytteestä. Tällä säännöllä pyrittiin estämään, ettei oikeuden eteen tuoda täysin joutavia juttuja.


title: Sokrateen puolustuspuhe (Platon)

text: Sokrates ehdotti itselleen vaihtoehtoista rangaistusta — että Ateenan hyväntekijänä hänelle kuuluisi ilmainen ateriointi kaupungintalolla, prytaneionissa. Tällaiset kunnianosoitukset oli tarkoitettu menestyneille urheilijoille ja muille merkittäville kaupunkilaisille. Tämä sai oikeuden edustajat suuttumaan täysin, sillä Sokrates ehdotti sitä rangaistukseksi itselleen.


title: Sokrateen puolustuspuhe (Platon)

text: Sokrates käsittelee myös vankeutta, sakkoja ja maastakarkotusta vaihtoehtoisina rangaistuksina. Hän sanoo, ettei halua olla vankilassa, eikä hänellä ole rahaa maksaa sakkojakaan, joten sakkorangaistus merkitsisi sekin vankeutta. Hän sanoo myös, ettei halua lähteä niin vanhana maanpakoonkaan; hän ei voi olla jatkamatta filosofointiaan, jonka näkee jumalalle osoitetuksi palvelukseksi, ja näin ihmiset muissa kaupungeissa eivät todennäköisesti kestäisi häntä sen paremmin kuin ateenalaisetkaan.


title: Sokrateen puolustuspuhe (Platon)

text: Sokrates päätyy kuitenkin, kenties kuulijakunnan yllyttämänä, ehdottamaan itselleen sakkorangaistusta. Hän ehdottaa summaksi niin paljon kuin kykenisi maksamaan, eli yhden hopeaminan (100 drakhmaa). Paikalla olevat Sokrateen tukijat, Platon, Kritobulos ja Apollodoros, korottivat ehdotuksen sakkorangaistuksesta 30 minaan (3000 drakhmaa) tarjoutuen itse takaajiksi.


title: Sokrateen puolustuspuhe (Platon)

text: Sokrateen puhe oli saanut valamiehet raivoihinsa. 360 äänesti kuolemanrangaistuksen puolesta, vain 141 äänesti sakon puolesta.


title: Sokrateen puolustuspuhe (Platon)

text: Kolmas puhe on epävirallisempi, ja siinä Sokrates puhuu varsinaisen oikeudenkäynnin jälkeen paikalle vielä jääneille ihmisille. Hän vastaa ensin niille, jotka olivat äänestäneet kuolemantuomion puolesta. Hän väittää, että hänen tuomionsa syynä ei ole se, että hänen argumenttinsa olisivat olleet huonoja, vaan se, että hän ei ollut halukas tunteisiin vetoaviin esityksiin, joka olisi ollut tyypillistä kuoleman uhan alla oleville syytetyille. Hän sanoo myös, että kuoleman mahdollisuus ei saa aiheuttaa sitä, että ihminen poikkeaisi hyveen ja totuuden tieltä.


title: Sokrateen puolustuspuhe (Platon)

text: Sokrates myös ennusti, että hänen jälkeensä tulee nuorempia ja vielä viiltävämpiä arvostelijoita, jotka laittavat häntä syyttäneiden elämän vielä tiukempaan tarkasteluun.


title: Sokrateen puolustuspuhe (Platon)

text: Tämän jälkeen Sokrates rohkaisee niitä, jotka äänestivät hänen puolestaan. Hän sanoo, ettei hänen jumalhenkensä, "daimonioninsa", ollut estänyt häntä jatkamasta puolustustaan niin kuin hän oli tehnyt. Tämän hän tulkitsi merkiksi siitä, että hän oli tehnyt kaiken oikein. Tämä voi tarkoittaa vain sitä, että kuolema on hyvä asia. Se tulee olemaan joko tyhjiin häviäminen, joka muistuttaa ikuista unetonta yötä; tai siirtyminen johonkin toiseen paikkaan, jossa hän voi tavata sellaisia kuuluisia henkilöitä kuin Hesiodos ja Homeros, sekä Odysseuksen kaltaisia sankareita. Näiden kanssa hän voi jatkaa eläessäänkin suorittamaa keskustelua ja kuulustelua. Kummassakin tapauksessa kuolema on voitto.


title: Sokrateen puolustuspuhe (Platon)

text: Sokrates päättää puolustuspuheensa sanomalla, että hän ei kanna kaunaa niitä kohtaan, jotka syyttivät häntä. Luottamuksen osoituksena hän pyytää heitä huolehtimaan kolmesta pojastaan heidän kasvaessaan, ja katsomaan, että he laittavat kaikessa hyvyyden itsekkyyden edelle. Puhe päättyy sanoihin:


title: Sokrateen puolustuspuhe (Platon)

text: Sokrateen puolustuspuheesta on dramatisoitu teatteriesitys, jota Suomessa on esittänyt näyttelijä-lausuja Veikko Sinisalo.


title: Håkan Nordman

text: Bengt Håkan Nordman (s. 8. heinäkuuta 1944 Petolahti) on suomalainen RKP:n poliitikko. Hän oli kansanedustaja Vaasan vaalipiiristä vuosina 1983–1995, 1999–2003 ja 2007–2011.


title: Håkan Nordman

text: Nordman putosi eduskunnasta vuoden 1995 vaaleissa. Hän palasi eduskuntaan vuoden 1999 vaaleissa 10 000 äänellä, mutta putosi jälleen vuoden 2003 vaaleissa. Hän ei ollut enää ehdolla vuoden 2011 eduskuntavaaleissa.


title: Håkan Nordman

text: Nordman on vaikuttanut myös kunnallispolitiikassa. Hän oli Maalahden kunnanjohtaja vuosina 1970–1982 ja Vaasan kaupunginvaltuuston puheenjohtaja 1997–2013. Nordmanille myönnettiin kaupunkineuvoksen arvo vuonna 2006.


title: Otto Rank

text: Otto Rank (alk. "Otto Rosenfeld", 1884 Wien, Itävalta – 1939 New York, Yhdysvallat) oli itävaltalainen psykologi, joka psykonanalyyttisen teorian avulla tutki myyttejä, kirjallisuutta ja luovuutta. Syntymätrauma oli hänen mukaansa neuroosien varsinainen syy. Hän oli 20 vuotta Sigmund Freudin läheinen työtoveri.


title: Otto Rank

text: Hän muutti 1926 Pariisiin, missä hän toimi Henry Millerin ja Anaïs Ninin analyytikkona sekä luennoi Sorbonnessa.


title: Christopher Scarver

text: Christopher J. Scarver (s. 1969) on moninkertainen yhdysvaltalainen murhaaja.


title: Christopher Scarver

text: Scarver syntyi Milwaukeessa, Wisconsinissa perheensä viidestä lapsesta toiseksi, ja jätti James Madison High Schoolin kesken.


title: Christopher Scarver

text: Scarver nousi ensimmäisen kerran julkisuuteen vuonna 1990, jolloin hän ampui kolmesti Steve Lohman -nimistä miestä niin, että tämä menehtyi. Scarverilla diagnosoitiin skitsofrenia ja antisosiaalinen persoonallisuushäiriö, ja hänellä oli messiaanisia harhaluuloja. Hänelle määrättiin antipsykoottinen lääkitys.


title: Christopher Scarver

text: 28. marraskuuta 1994 Scarver joutui vankilassa työntekoon yhdessä pahamaineisen sarjamurhaaja Jeffrey Dahmerin ja toisen vangin, Jesse Andersonin kanssa. Scarver surmasi molemmat ja selitti vartijoille Jumalan määränneen hänet toimimaan näin. Scarver sai kaksi elinkautista vankeusrangaistusta lisää. Hän yritti 12. toukokuuta 2001 itsemurhaa lääkkeiden yliannostuksella.


title: Christopher Scarver

text: Christopher Scarverin kuva


title: Topiltzin Ce Acatl Quetzalcoatl

text: Topiltzin Ce Acatl Quetzalcoatl, lyhyemmin "Topiltzin Quetzalcoatl", "sulkakäärmekuningas" oli asteekkien perimätiedon mukaan suuri tolteekkikuningas arviolta välillä 923–947 jaa. Hänen nimessään oleva sulkakäärme oli Mesoamerikan intiaanikulttuurien palvoma suuri jumala. Siitä on kiistelty, oliko Topiltzin Quetzalcoatl todellinen hallitsija. Vain se tiedetään varmasti, että Mesoamerikan intiaanikuninkaat vaihtoivat joskus nimensä suojelusjumalansa mukaiseksi.


title: J. Arthur Rank

text: Joseph Arthur Rank (22. joulukuuta 1888 Hull, Yorkshire – 1972) oli brittiläinen teollisuusyrittäjä ja elokuvatuottaja. Hän loi 1940-luvulla suuryrityksen Rank Organisation, jonka päätoimiala oli elokuvatuotanto ja -levitys. Siihen kuului suurimmillaan muun muassa 150 elokuva-alan yritystä eri maissa. Rank-yhtiöt valmistivat ja markkinoivat myös televisio- ja radiovastaanottimia sekä vuodesta 1956 kopiokoneita yhteistyönä amerikkalaisen Xerox-yhtiön kanssa (Rank Xerox). Rank Organisationin jatkaja The Rank Group plc on keskittynyt kasinoliiketoimintaan.


title: J. Arthur Rank

text: J. Arthur Rank oli vaikuttamassa brittiläisen elokuvan nousuun. Hän oli perustamassa maineikkaita Pinewoodin studioita. Rankin omistukseen kuuluivat myös Islingtonin ja Denhamin elokuvastudiot.


title: J. Arthur Rank

text: Nuori Joseph Arthur Rank peri isänsä jauhomyllyteollisuuden, muttei kyennyt jatkamaan sitä kannattavasti vaan siirtyi muille toimialoille, lopulta lähes 40-vuotiaana elokuva-alalle. Siitä hän oli kiinnostunut toimiessaan 1920-luvulla metodistikirkon pyhäkoulunopettajana ja omistaessaan The Methodist Times -sanomalehden. Tyytymättömänä uskonnollisiin tarkoituksiin suunnattujen elokuvien laatuun Rank perusti yhdistyksen nimeltä Religious Film Society. Pian hän kiinnostui myös kaupallisista elokuvista ja perusti British National -elokuvayhtiön toisen idealistimiljonäärin, Lady Yulen kanssa. Heidän tuottamansa "The Turn of the Tide", tarina yorkshirelaisesta kalastajaperheestä, sai kolmannen palkinnon Venetsian elokuvajuhlilla, mutta teatterilevitykseen sitä ei tahdottu ottaa.


title: J. Arthur Rank

text: Vuonna 1937 J. Arthur Rank hankki omistukseensa vastavalmistuneet Pinewoodin elokuvastudiot, Woolfs-jakeluyhtiön ja Odeon-elokuvateatteriketjun, jolloin hänen käsissään oli ”vertikaalisti integroitu” elokuvien tuotanto- ja jakelujärjestelmä. Vuonna 1941 hän osti vielä Gaumont British Picture Corporationin, ja vuoteen 1943 mennessä Rank hallitsi noin kahta kolmasosaa brittiläisestä elokuvateollisuudesta, mukaan lukien uutiskatsausten tuotantoa, optisten laitteiden markkinointia sekä filmilaboratoriotoimintaa. Vuonna 1945 Rankin suurimmat tuotantoyhtiöt olivat Two Cities, Gainsborough ja Independent Producers, joka antoi suuret vapaudet The Archersina tunnetuille elokuvantekijöille Michael Powell ja Emeric Pressburger. Rankin talliin kuului myös muun muassa David Leanin perustama Cineguild Productions.


title: J. Arthur Rank

text: Rank alkoi viedä Hollywood-elokuviin verrattuna usein varsin epäkaupallisia brittielokuviaan myös Yhdysvaltojen markkinoille. Vaikeudet alkoivat kasautua, kun Rank perusti Kanadaan 200 Odeon-teatterin ketjun samaan aikaan, kun sekalainen yhtiöryväs Britanniassa alkoi hajoilla avainhenkilöiden kuoltua tai lähdettyä muualle. Britannian hallituksen poukkoileva politiikka ensin rajoitti Hollywood-elokuvien tuontia ja sitten taas vapautti sitä. Tällä välin Rank oli panostanut lisää brittiläiseen elokuvatuotantoon tarjontaa varmistaakseen.


title: J. Arthur Rank

text: 1940-luvun lopulla J. Arthur Rankin The Rank Organisation omisti viisi elokuvastudioyhtiötä (Pinewood Studios, Denham Film Studios, Ealing Studios, Lime Grove Studios ja Islington Studios), 650 elokuvateatteria ympäri Britanniaa (Odeon-, Gaumont- ja Paramount-ketjut), tytäryhtiöt Kanadassa ja Alankomaissa, elokuvien levitysyhtiöitä, elokuvamainontayhtiön Rank Screen Advertising, filmilaboratorioyhtiön Rank Film Laboratories.


title: J. Arthur Rank

text: Rank-yhtiöiden elokuvatoimintaa alettiin ajaa alas ja Rank suuntautui uusille aloille, kuten valokopiokoneiden valmistukseen ja markkinointiin vuonna 1956 yhdysvaltalaisen Xerox-yhtiön kanssa perustetun Rank Xerox -yhteisyrityksen kautta.


title: Legio XXI Rapax

text: Legio XXI Rapax (”Saalistaja”) oli roomalainen legioona, jonka Augustus perusti noin vuonna 31 eaa. Legioonan tunnus oli kauris.


title: Legio XXI Rapax

text: Legioona palveli aluksi Hispaniassa. Roomalaisten hävittyä Teutoburgin taistelun Rapax siirrettiin turvaamaan Germanian raja-alueita. Legioonan asemapaikkana oli Castra Vetera, nykyinen Xanten. Vuonna 70 legioona oli kukistamassa bataavien kapinaa, jonka jälkeen legioonan asemapaikkana oli Moguntiacum, nykyinen Mainz. Rapax osallistui Lucius Antonius Saturninuksen kapinaan keisari Domitianusta vastaan vuonna 89. Kapinan jälkeen legioona lähetettiin Moesiaan, jossa sarmaatit tuhosivat sen vuonna 92.


title: Legio XXI Rapax

text: Myöhemmin roomalaiset pystyttivät taistelupaikalle muistomerkin, johon oli kaiverrettu 3 000 legioonalaisen ja apujoukkojen sotilaan nimet, sekä teksti joka kertoo heidän kuolleen tasavallan puolesta. Keisari Trajanus rakennutti paikalle oman muistomerkkinsä, "Tropaeum Traianin" vuosina 107/108 Daakian sotien kunniaksi.


title: Pentti Oinonen

text: Pentti Juhani Oinonen (s. 11. kesäkuuta 1952 Kontiolahti) on kuopiolainen sinisten (vuoteen 2017 perussuomalaisten) kansanedustaja. Oinonen valittiin eduskuntaan ensimmäisen kerran vuoden 2007 vaaleissa Pohjois-Savon vaalipiiristä ja jatkokausille vuosien 2011 sekä 2015 vaaleissa.


title: Pentti Oinonen

text: Kunnallispolitiikassa Oinonen vaikutti Rautavaaran valtuustossa vuosina 2001–2008, joista vuodet 2004–2008 kunnahallituksessa. Hän erosi valtuustosta vuoden 2008 lopulla muuttaessaan Kuopioon. Hän ei asettunut ehdolle vuoden 2012 kunnallisvaaleissa.


title: Pentti Oinonen

text: Ennen eduskuntaa Oinonen työskenteli hierojana.


title: Pentti Oinonen

text: Eduskunnassa Oinonen on toiminut liikenne- ja viestintävaliokunnan puheenjohtajana toukokuusta 2015 lähtien. Aikaisemmin on toiminut jäsenenä puolustusvaliokunnassa 2011–2015, maa- ja metsätalousvaliokunnassa 2007–2011 sekä liikenne- ja viestintävaliokunnassa 2007–2011. Hän oli Vapon hallintoneuvoston puheenjohtaja vuosina 2012–2014 kunnes ilmoitti marraskuussa 2014 jättävänsä tehtävän solidaarisuuden osoituksena yrityksen yt-neuvottelujen vuoksi.


title: Pentti Oinonen

text: Toukokuussa 2009 Oinonen herätti huomiota ja paheksuntaa rinnastettuaan eduskunnassa homoparien perheensisäistä adoptiota käsiteltäessä puheessaan homoseksuaalit eläimiin sekaantumiseen. Oinonen kertoi vain kysyneensä pohdiskelevasti, missä menevät vapaamielisyyden rajat. Oinonen korosti, ettei hänen tarkoituksenaan ollut loukata.


title: Pentti Oinonen

text: Marraskuussa 2011 Oinonen ilmoitti boikotoivansa tasavallan presidentin itsenäisyyspäivän vastaanottoa ja kertoi toivovansa kutsuvieraiden joukkoon enemmän sotaveteraaneja ja ”tavallista kansaa”. Lisäksi hän kritisoi homoparien tanssimista Linnan juhlissa.


title: Pentti Oinonen

text: Vuonna 2016 Oinonen aiheutti sekaannusta toimieassaan kolmannen kauden kansanedustajana kirjoittamalla lehteen tekaistun väitteen maahanmuuttajan tekemästä 15-vuotiaan tytön raiskauksesta Kuopiossa. Poliisin mukaan ilmoitusta raiskauksesta ei oltu koskaan tehty . Kirjoituksen jälkeen Oinonen väitti, että "poliisit ovat viemässä häntä poliisiautoon", mutta poliisin mukaan Oinosta ei kuitenkaan ollut tultu hakemaan poliisin toimesta.


title: Pentti Oinonen

text: Kesäkuussa 2017 Oinonen ilmoitti, että jättää eduskunnan kuluvan kauden jälkeen. Hän mainitsi syyksi Jussi Halla-ahon valinnan perussuomalaisten puheenjohtajaksi, mikä hänen mielestään muutti puolueen arvomaailmaa.Oinosen vanhemmat olivat maanviljelijä Veikko Johannes Oinonen (1919-1963) ja emäntä Kerttu Annikki Oinonen (o.s. Soikkeli) (1923-1995). Oinonen on neljäs vanhempiensa kymmenestä lapsesta. Presidentti Mauno Koivisto myönsi Kerttu Oinoselle äitienpäivämitalin vuonna 1993. Pentti Oinosen puoliso on lähihoitaja Anneli Oinonen ja heillä on neljä poikaa.


title: Pentti Oinonen

text: Oinonen on tuomittu kolmen kuukauden ehdolliseen vankeusrangaistukseen vuonna 1989 törkeästä rattijuopumuksesta ja liikenteen vaarantamisesta. Lisäksi hänet on tuomittu ampuma-aserikoksesta vuonna 1992. Oinonen on kertonut tulleensa sittemmin uskoon ja laittaneensa asiat uuteen tärkeysjärjestykseen.


title: Agartha

text: Agartha on buddhalaisuudessa ja taruissa oletettu maanalainen maailma. Toinen yleinen nimitys Agarthalle on Shambhala tai Shamballa, jonka mainitaan myös olevan Agarthan pääkaupunki. Agarthaan sanotaan olevan sisäänkäynnit Maan etelä- ja pohjoisnavoilta, mutta sinne on väitetty olevan myös muita sisäänkäyntejä.


title: Agartha

text: Raymond W. Bernardin mukaan Yhdysvaltain laivaston amiraali Richard E. Byrd oli retkikuntineen nähnyt navoilla sisäänkäynnit Agarthaan. Toinen varhainen lähde on Willis Emersonin kirja "The Smoky God", jonka mukaan norjalainen merenkävijä Olaf Jansen päätyi Agarthaan pohjoisnavalla.


title: Jari Larikka

text: Jari Pekka Larikka (s. 9. tammikuuta 1965 Helsinki) on ravintola-alan yrittäjä ja kokoomuslainen poliitikko. Larikka oli kansanedustajana 2007–2011 Kymen vaalipiiristä. Kunnallispolitiikassa Larikka on ollut Kouvolan kaupunginvaltuustossa vuodesta 2001 ja -hallituksessa 2005 alkaen. Vuodesta 1986 hän on toiminut ravintola-alalla ja omistaa Kouvolassa ravintolayrityksen nimeltä Primas-ravintolat. Koulutukseltaan Larikka on paloesimies, ja ennen kansanedustajaksi ryhtymistä hän toimi Kouvolan sekä Kuusankosken palolaitoksissa lähes kaksikymmentä vuotta.


title: Jari Larikka

text: Ravintola on poistettu arvonlisäverovelvollisuusrekisteristä vuoden 2009 lopussa, joten sillä ei ole liiketoimintaa.


title: Caxcatla

text: Caxcatla oli muinaisessa Mesoamerikassa Olmeca-Xicalanca-kansan keskus. Paikka sijaitsi eteläisessä Meksikossa, nykyisen Tlaxcalan osavaltion etelärajalla. Kaupungin keskusrakennukset sijaitsivat luonnon muovaamalla 200 metrin pituisella korokkeella, jota sanotaan nykyään espanjaksi "Gran Basamento"ksi. Pohjoispuolelta löydetty taistelua esittävä seinämaalaus "Mural de la batalla" on ajoitettu aikaan noin 700 jaa. Symboliikasta päätellen taistelu esittänee olmeekkien ja huasteekkien välistä taistelua.


title: Caxcatla

text: Ehkä mayat asuttivat paikan 400 eaa. Caxcatla alkoi kasvaa suureksi lähikaupunki Cholulan heiketessä 650-750 eaa. ja kasvoi tämän Tlaxcala-Puebla-laakson osan paikalliseksi mahdiksi. Noin 1000 jaa paikka hylättiin.


title: Yang Xinhai

text: Yang Xinhai (; 1965 – 14. helmikuuta 2004) oli kiinalainen sarjamurhaaja.


title: Yang Xinhai

text: Xinhai todettiin vuonna 2004 syylliseksi 67 murhaan kolmen vuoden aikavälillä. Hän teki henkirikokset neljässä maakunnassa (Henan, Anhui, Shandong, Hebei), ja joskus hän surmasi kokonaisia perheitä. Tuomio tuli lisäksi 23 raiskauksesta.


title: Yang Xinhai

text: Xinhailla oli rikollinen tausta. Juuri ennen pahamaineista murhaputkeaan hän oli vapautunut pakkotyöleiriltä, jolle hänet oli tuomittu raiskauksesta. Xinhai julisti halunneensa tappaa aina enemmän ja enemmän ihmisiä.


title: Yang Xinhai

text: Xinhai tuomittiin kuolemaan ja teloitettiin Kiinassa 2004.


title: Luettelo eduskuntavaalien ääniharavista

text: Luettelo eduskuntavaalien ääniharavista sisältää suurimman henkilökohtaisen äänimäärän saaneet ehdokkaat. Sarakkeessa ääniosuus ilmoitetaan kannatus vaalipiirissä tai vaalipiireissä, joissa henkilö oli ehdolla. Luettelo on osin puutteellinen ajalta ennen vaaleja 1958.


title: Luettelo eduskuntavaalien ääniharavista

text: Eduskuntavaaleista 1970 lähtien henkilö on voinut olla ehdokkaana vain yhdessä vaalipiirissä yhdellä listalla. Aiemmin oli mahdollista asettua ehdokkaaksi eri vaalipiireissä useilla eri listoilla. Esimerkiksi Hertta Kuusinen oli vuoden 1948 vaaleissa 18 listalla 6 eri vaalipiirissä.


title: Sampsa Kataja

text: Sampsa Kalle Henrikki Kataja (s. 3. huhtikuuta 1972 Kerava) on porilainen poliitikko ja asianajaja. Kataja on toiminut Porin kaupunginvaltuustossa vuosina 1997−2017 ja kokoomuksen kansanedustajana vuosina 2007–2015.


title: Sampsa Kataja

text: Vuonna 2015 Kataja siirtyi politiikasta kansainvälisen asianajotoimisto Evershedsin osakkaaksi.


title: Sampsa Kataja

text: Kataja suoritti oikeustieteen kandidaatin tutkinnon Turun yliopistossa vuonna 1998. Lisäksi hän on suorittanut kansainvälisen oikeuden opintoja Uppsalan yliopistossa vuonna 1997. Hänestä tuli varatuomari vuonna 1999 auskultoituaan Porin käräjäoikeudessa sekä hovioikeudessa vuosina 1998–1999, minkä jälkeen Kataja työskenteli asianajajana. Asianajajatutkinnon hän suoritti vuonna 2002.


title: Sampsa Kataja

text: Vuoden 1996 kunnallisvaaleissa Kataja valittiin ensimmäisen kerran Porin kaupunginvaltuustoon. Vuosina 2005–2008 hän oli valtuuston puheenjohtaja, 2009–2012 kolmas varapuheenjohtaja ja 2013−2016 ensimmäinen varapuheenjohtaja.


title: Sampsa Kataja

text: Kataja valittiin eduskuntaan ensimmäisen kerran vuoden 2007 vaaleissa 8 463 äänellä. Hän oli Satakunnan vaalipiirin eniten ääniä saanut ehdokas. Hänet valittiin jatkokaudelle kevään 2011 vaaleissa 6 425 äänellä. Vuosina 2008–2012 Kataja toimi kaksi kautta kokoomuksen varapuheenjohtajana. Eduskunnassa Kataja oli lakivaliokunnan (2007–2011), sivistysvaliokunnan (2007–2008, 2008–2009 ja 2010–2011), valtiovarainvaliokunnan ja sen alaisen hallinto- ja turvallisuusjaoston (2011–2015) jäsen sekä verojaoston puheenjohtaja (2011–2015). Vuosina 2007–2011 hän oli myös Etyjin parlamentaarisen yleiskokouksen Suomen valtuuskunnan jäsen.


title: Sampsa Kataja

text: Joulukuussa 2011 Kataja esiintyi humalassa eduskunnan täysistunnossa. Kokoomusjohto tuomitsi käytöksen sopimattomana, ja Kataja pahoitteli toimintaansa varapuhemies Pekka Raville.


title: Sampsa Kataja

text: Heinäkuussa 2014 Kataja ilmoitti, ettei asetu ehdolle vuoden 2015 eduskuntavaaleissa. Hän kertoi haluavansa viettää enemmän aikaa perheensä kanssa ja palaavansa takaisin asianajajan töihin ja elinkeinoelämään, mutta jatkavansa Porin kunnallispolitiikassa. Kataja ei myöskään pitänyt kansanedustajien palkkioita riittävän kilpailukykyisinä, jotta ne houkuttelisivat esimerkiksi juristeja ja muita asiantuntijoita politiikkaan.


title: Sampsa Kataja

text: Vuonna 2007 Kataja sai eduskuntavaalikampanjaansa 54 200 euroa Satakunnan tulevaisuus 2011 -yhdistykseltä. Hän kertoi, ettei täsmällisesti tiennyt, ketkä yhdistystä ovat rahoittaneet. Nova Groupin toimitusjohtaja Arto Merisalo kertoi Katajan kiittäneen häntä henkilökohtaisesti saamastaan vaalituesta jo huhtikuussa 2007, mutta Kataja kiisti tunteneensa Merisaloa vielä tuolloin. Merisalo väitti Katajan yrittävän peitellä suhteitaan vaalirahoittajiin.


title: Sampsa Kataja

text: Kataja oli Kuntien eläkevakuutus Kevan hallituksen puheenjohtaja vuosina 2009–2013. Samaan aikaan tutkittiin Kevan ja Nova Groupin välisiä Rovaniemen kelkkatehtaaseen liittyviä epäselvyyksiä, jotka johtivat Kevan toimitusjohtaja Markku Kauppisen eroon heinäkuun alussa 2009. Katajan mukaan Kauppinen ja Merisalo pyrkivät toistuvasti mustamaalaamaan häntä. Tutkinnan kohteena olivat tapahtumat ajalta ennen Katajan nousua eduskuntaan tai Kevan hallituksen puheenjohtajuutta.


title: Sampsa Kataja

text: Elokuun alussa 2010 poliisi aloitti tutkinnan Katajan osuudesta Rovaniemen kelkkatehtaan tapauksessa. Häntä epäiltiin aluksi lahjuksen ottamisesta ja virka-aseman väärinkäytöstä, mutta rikosnimikkeet lievenivät myöhemmin tuottamukselliseksi virkavelvollisuuden rikkomiseksi ja lahjusrikkomukseksi. Epäilyt liittyivät Katajan saamaan vaalirahoitukseen ja mahdolliseen toimien esteellisyyteen Kevan hallituksessa. Apulaisvaltakunnansyyttäjä Jorma Kalske ei kuitenkaan nostanut syytettä, sillä hänen mukaansa ei ollut näyttöä Katajan syyllistymisestä rikokseen.


title: Sampsa Kataja

text: Kataja on ollut naimisissa vuodesta 1996. Perheessä on kolme lasta.


title: Bel Ami

text: Bel Ami tarkoittaa seuraavia asioita:


title: Thule-seura

text: Thule-seura (), alun perin "Studiengruppe für germanisches Altertum" eli "Germaanisen muinaisuuden tutkimusseura" oli saksalainen esoteerinen seura. Se tunnetaan etenkin siitä, että se rahoitti Saksan työväenpuoluetta, josta myöhemmin tuli Saksan kansallissosialistinen työväenpuolue. Saksan valtakunnanjohtaja Adolf Hitlerin ei ole pystytty todistamaan olleen seuran jäsenenä. Miehet Hitlerin takana -kirjan mukaan "Hitlerille oli myyty rotuhygienia-ajatus (=rotupuhtaus-ajatus) jo Thule-seurassa vuosisadan alussa."


title: Thule-seura

text: Thule-seuran perusti 17. elokuuta 1918 saksalainen okkultisti Rudolf von Sebottendorff salaseura Germanenordenin Münchenin jaostoksi. Seuraan kuului 250 jäsentä Münchenistä ja 1 500 muualta Baijerista. Seuran päätavoitteena oli arjalaisten alkuperän tutkiminen, johon muun muassa liittyivät teoriat Ultima Thulesta ja Hyperboreasta.


title: Thule-seura

text: Thule-seurassa oli myös Dietrich Eckart, joka oli yksi kansallissosialismin johtohenkilöistä, Hitlerin ystävä ja kolmas valtakunta -käsitteen luoja. (Adolf Hitler omisti Eckartille 1924 ilmestyneen kirjansa Taisteluni, jossa Eckart esitettiin kansallissosialistisen liikkeen marttyyrina ja Hitlerin läheisenä ystävänä.)


title: Thule-seura

text: Yksi kuuluisimpia Thule-seuran jäseniä oli Alfred Rosenberg, joka tuomittiin kuolemaan ja teloitettiin hirttämällä muiden Nürnbergissä kuolemaan tuomittujen kanssa.


title: Bel Ami (aikuisviihdeyhtiö)

text: Bel Ami on bratislavalainen homoeroottisia pornoelokuvia tekevä yhtiö. Yhtiön on perustanut slovakialainen George Duroy ("Duroy" on Guy de Maupassant'n novellin "Bel Ami" päähenkilöön perustuva peitenimi). "Bel ami" on ranskaa ja tarkoittaa "(miespuolista) kaunista ystävää".


title: Petri Pihlajaniemi

text: Petri Antero Pihlajaniemi (s. 23. elokuuta 1968 Kristiinankaupunki) on suomalainen poliitikko. Hän oli kokoomuksen kansanedustaja Vaasan vaalipiiristä vaalikaudella 2007–2011. Hän on ollut Kristiinankaupungin kaupunginvaltuuston jäsen vuodesta 2001.


title: Petri Pihlajaniemi

text: Pihlajaniemi on koulutukseltaan autonasentaja ja toiminut yrittäjänä vuodesta 1989. Hänet valittiin eduskuntaan vuoden 2007 vaaleissa. Pihlajaniemi oli ehdolla myös vuoden 2011 vaaleissa, mutta jäi varasijalle.


title: Nicholas Flamel

text: Nicholas Flamel (noin 1330–1410) oli ranskalainen alkemisti. Hänen on väitetty saavuttaneen alkemistien tavoitteen eli viisasten kiven, ja hänen vaimonsa Perenellen saavuttaneen kuolemattomuuden. Useat kertomukset hänestä ovat tarunomaisia, ja hänet on mainittu useissa kaunokirjallisissa teoksissa kuten "Harry Potter", "Pariisin Notre-Dame", "Da Vinci -koodi" ja "Kuolemattoman Nicholas Flamelin salaisuudet" -sarja. Flamel rahoitti monia rakennushankkeita Pariisissa. Eräs niistä on yhä kunnossa oleva talo osoitteessa "51 rue de Montmorency", jossa toimii nykyään ravintola.


title: Raamatun sanakirja

text: Raamatun Sanakirja oli teologian tohtorin ja itämaisen kirjallisuuden professorin sekä kristillisen kirjailijan Aapeli Saarisalon (1896-1986) tunnetuimpia teoksia. Sen ensimmäinen painos ilmestyi 1936 Wsoy:n kustantamana. Kirja oli ensimmäinen suomeksi kokonaisuudessaan ilmestynyt Raamatun aakkosellinen hakuteos.


title: Raamatun sanakirja

text: Siinä on yksityiskohtaisesti selitetty Raamatussa esiintyvät sanat, paikannimet, henkilöt ja käsitteet. Myös alkukielisen sanan merkitys kerrotaan. Sanakirjasta löytyvät esimerkiksi seuraavat sanat: A ja O, Aabel, Aabraham, Aabrahamin helma, Aadam, Aahas, Aakan ja Aakis sekä Aaloe.


title: Raamatun sanakirja

text: Ensimmäisessä painoksessa oli 660 kaksipalstaista sivua, 2177 hakusanaa, 421 tekstikuvaa, 24 karttaa tekstissä, 3 liitekarttaa, 31 syväpainoliitekuvaa sekä 16 500 viittausta Raamatun eri kohtiin.


title: Raamatun sanakirja

text: Teosta on arvostettu suuresti ja Suomessa siitä on otettu 7 painosta ja tehty 2000-luvulla digitaalinen painos ja CD. Kirjan 2.p. v. 1965 oli kuvitukseltaan suuresti uudistettu, huomattavasti laajennettu ja tarkistettu. Uusimmassa painoksessa on 2278 hakusanaa.


title: Raamatun sanakirja

text: Ruotsinkielisestä käännöksestä (1.p. 1940) on otettu neljä painosta. Sitä käytettiin myös oppikirjana Lundin Yliopiston teologisessa tiedekunnassa. Norjankielisestä käännöksestä (1.p. 1952) on otettu kaksi painosta.


title: Hipposkylä

text: Hipposkylä on Tampereen Kissanmaan sisällä sijaitseva vuosina 1947–1949 rakennettu asuinalue, joka suunniteltiin alun perin pienperheitä varten. Viimeinen talo valmistui 15. kesäkuuta 1949. Hipposkylästä tuli siihen mennessä suurin Tampereen kaupungin rakennuttama kunnallinen taloryhmä Tampereella. Asuinalue kattaa 14 kaksikerroksista puutaloa, joissa on yhteensä 224 asuntoa. Kaikki asunnot ovat 28-neliöisiä yksiöitä.


title: Hipposkylä

text: Asuntojen kunnon takia vuokrat ovat edulliset ja alueella asuu paljon vanhuksia ja pienituloisia sekä yksineläjiä. Talojen omistaja Tampereen Vuokra-asunnot Oy hakee asemakaavamuutosta joka voi johtaa nykyisten asuntojen purkamiseen. Asuntojen peruskorjauksen on arvioitu maksavan saman verran kuin uudisrakentamisen. Alueen asukkaat ovat kuitenkin olleet huolissaan asuntojen menettämisestä ja hintatason noususta.


title: Reima Kampman

text: Aaro Reima Kampman (5. marraskuuta 1943 – 22. joulukuuta 1992 Ylöjärvi) oli suomalainen psykiatri, joka tuli tunnetuksi etenkin hypnoosia ja sivupersoonia koskevista tutkimuksistaan.


title: Reima Kampman

text: Kampman valmistui ylioppilaaksi Tuiran yhteiskoulusta Oulussa vuonna 1963. Kampman opiskeli Oulun yliopistossa, jossa hän valmistui lääketieteen lisensiaatiksi vuonna 1970. Tohtoriksi Kampman väitteli vuonna 1973.


title: Reima Kampman

text: Reima Kampman saavutti 1970-luvun alkuvuosina laajaa julkisuutta hypnoosin avulla esiin ilmenneiden sivupersoonailmiöitä koskevilla tutkimuksillaan.


title: Reima Kampman

text: Kampman käsitteli sivupersoonailmiötä väitöskirjaansa perustuvassa teoksessaan "Et ole yksin", joka julkaistiin vuonna 1974. Vuonna 1975 ilmestyi kirja "Kuka minä olen". Kampman julkaisi myös lukuisia tutkimuksia psykoterapiasta, hypnoosista, sosiaalipsykiatriasta ja biologisesta psykiatriasta.


title: Reima Kampman

text: Kampman toimi 1970–1976 ensin apulaislääkärinä, sitten apulaisylilääkärinä Oulun yliopistollisessa keskussairaalassa. Vuosina 1977–1978 hän toimi psykiatrian klinikan ylilääkärinä Muurolan sairaalassa. Vuonna 1976 Kampman nimitettiin psykiatrian dosentiksi Oulun yliopistoon ja vuonna 1982 Helsingin yliopistoon.


title: Reima Kampman

text: Tampereen yliopistossa Kampman toimi vuodesta 1979 alkaen, ensin apulaisopettajana, myöhemmin vt. professorina ja hypnoterapian dosenttina. Lisäksi Kampman toimi myös Tampereen yliopiston näyttelijätyön opettajana. Hän oli myös yksityisen lääkäriaseman toimitusjohtaja Tampereella.


title: Reima Kampman

text: Reima Kampmanin lapset ovat (ikäjärjestyksessä vanhimmasta nuorimpaan): Marko Kampman, Ville Kampman, Hanna Kampman (myöh. Tamminen) ja Vera Kampman.


title: Reima Kampman

text: J. Karjalaisen vuonna 2013 julkaistu albumi "Et ole yksin" on kunnianosoitus Kampmanille sekä hänen julkaisemalleen samannimiselle, vuonna 1974 ilmestyneelle kirjalle.


title: Reima Kampman

text: Levyn kappaleesta "Mennyt mies", joka kertoo sivupersoona Markusta, J. Karjalainen kertoo kotisivuillaan:


title: Glykosidit

text: Glykosidit ovat orgaanisia molekyylejä, joissa sokeriosa eli glykoni on liittyneenä johonkin toiseen osaan eli aglykoniin glykosidisidoksella. Glykosideilla on monia tärkeitä tehtäviä elävissä organismeissa. Esimerkiksi monet kasvit säilövät tärkeät kemikaalit inaktiivisiksi glykosideiksi, jotka sitten tarvittaessa aktivoituvat entsymaattisella hydrolyysillä sokeriosan poistuessa. Monia kasviglykosideja käytetään lääkkeellisissä tarkoituksissa. Glykosidin aglykonina voi olla myös hiilihydraatti, jolloin kyseessä on oligo- tai polysakkaridi.


title: Glykosidit

text:
Glykosidisidoksessa glykosidin sokeriosan hemiasetaalin eli rengasrakenteen anomeerinen hiili on liittyneenä aglykoniin rikki-, typpi- tai happiatomin välityksellä. Rikin kyseessä ollen sidoksesta käytetään nimitystä S-glykosidisidos ja yhdisteestä voidaan käyttää nimitystä tioglykosidi, typen kyseessä ollen sidoksesta käytetään nimitystä N-glykosidisidos ja yhdisteestä voidaan käyttää nimitystä glykosyyliamiini ja hapen kyseessä ollen sidoksesta käytetään nimitystä O-glykosidisidos. Glykosidisidos voidaan jaotella myös sokeriosan anomeerisen hiilen hydroksyyliryhmän alkuperäisen konfiguraation mukaan joko α- tai β-glykosidisidokseksi. Glykosidisidoksia esiintyy glykosidien ohella myös muun muassa glykoproteiineissa, joissa proteiiniin on kiinnittyneenä hiilihydraattiketjuja, ja DNA:n ja RNA:n nukleosideissa, joissa puriini- tai pyrimidiiniemäs kiinnittyy pentoosisokeriin N-glykosidisidoksella.
Glykosidit voidaan jaotella glykosidisidoksen tyypin lisäksi myös glykoni- ja aglykoniosien mukaan.


title: Glykosidit

text: Jos glykosidin glykoniosa on glukoosi, molekyyli on glukosidi; jos se on fruktoosi, molekyyli on fruktosidi; jos se on glukuronihappo, molekyyli on glukuronidi jne. Elimistössä myrkylliset aineet usein metaboloidaan vesiliukoisemmiksi ja paremmin erittyviksi liittämällä niihin glukuronihappo.


title: Glykosidit

text: Biokemian ja farmakologian kannalta glykosidien käyttökelpoisin luokittelu tehdään aglykonin mukaan. Seuraavassa glykosideja luokiteltuna aglykonin mukaan:


title: Käsijarrukäännös

text: Käsijarrukäännös on ajotekniikka, jolla auto saadaan tarkoituksellisesti sivuluisuun joko tiukkaa käännöstä varten tai auton kääntämiseksi ympäri mahdollisimman pienessä tilassa.


title: Käsijarrukäännös

text: Käännös aloitetaan kääntämällä rattia, jotta auton massan liike-energia siirtyy uloimmille renkaille. Seuraavaksi käsijarrulla lukitaan takapyörät ja saatetaan ne liukuun riippuen renkaan ja alustan välisestä kitkasta. Etuveto


title: Athanasius Kircher

text: Athanasius Kircher (2. toukokuuta 1602 – 27. tai 28. marraskuuta 1680) oli saksalainen jesuiitta ja oppinut, joka julkaisi noin 40 teosta eri aloilta, muun muassa orientalismista, geologiasta ja lääketieteestä. Hän teki myös varhaisen tutkimuksen Egyptin hieroglyfeistä. Hän oli myös ensimmäisiä jotka tarkkailivat mikrobeja mikroskoopilla, ja esitti että rutto on bakteerien aiheuttamaa. Kircheriä on tuotantonsa laadun ja laajuuden takia pidetty viimeisenä, joka yritti tietää kaiken. Nykynäkökulmasta hän oli välillä oikeassa, välillä väärässä ja usein hänen näkemyksenä ovat naurettavia. Kircherin asema ja merkitys oppineena ajatella väistyi rationalismin yleistymisen myötä.


title: Athanasius Kircher

text: Kircher muistetaan nykyään lähinnä Egyptiä koskevista uskomuksistaan. Hän piti muinaisegyptiä kielenä, jota Aatami ja Eeva puhuivat, ja hieroglyfejä okkultistisina symboleina. Kircher luuli kykenevänsä lukemaan ja kääntämään hieroglyfejä ja julkaisi aiheesta neljä teosta. Kaikki käännökset ovat kuitenkin osoittautuneet vääriksi.


title: Athanasius Kircher

text: Kircher oli kiinnostunut Kiinasta ja julkaisi aiheesta epätasaisena pidetyn ensyklopedian. Siinä julkaistu Kiinan kartta on hyvätasoinen. Sen sijaan lukua lohikäärmeistä ei pidetä yhtä pätevänä. Kirja pohjautui pitkälti jesuiittalähetyssaarnaajien kokemuksiin. Kircher piti kiinalaisia Haamin jälkeläisinä, tulkitsi Konfutsen olevan Mooses ja arveli kiinalaisten kirjoitusmerkkien perustuvan hieroglyfeihin.


title: Athanasius Kircher

text: Kircher kirjoitti teoksen Nooan arkista. Hänen käsityksensä mukaan arkki on voinut realistisesti olla riittävän kokoinen, jotta siihen olisivat mahtuneet kaikkien tunnettujen eläinlajien edustajat. Lisäksi hän spekuloi sillä, oliko arkissa eläimiä lihansyöjien ravinnoksi, ja miten eläinten ruokkiminen oli järjestetty. Kircherin näkökulma liittyi vastauskonpuhdistukseen liittyneeseen raamatun kirjaimelliseen tulkitsemiseen.


title: Athanasius Kircher

text: Vuonna 1638 Kircher kävi Etelä-Italiassa ja tutustui Vesuviukseen, jonka kraatteriin hänet laskettiin. Hänen luonnontieteelliset ajatuksensa tuli kirjattua Mundus Subterranus -teokseen, jossa hän mm. esittää, että vuorovesi-ilmiö johtuu veden virtauksesta maanalaisiin meriin ja niistä pois. Samassa kirjassa Kircher julkaisi myös Atlantiksen kartan.


title: Athanasius Kircher

text: "Arca Noë"ssa Kircher esitti ajatuksensa, että vedenpaisumuksen jälkeen eläinlajit muuttuivat toisiksi vaeltaessaan uusiin ympäristöihin: esimerkiksi peuroista tuli pohjoisessa poroja. Lisäksi olisi syntynyt uusia lajeja risteytymällä, kuten kilpikonnasta ja piikkisiasta vyötiäinen.


title: Athanasius Kircher

text: Kircherillä on melko moderni asenne lääketieteeseen. Hän tutki mm. ruttoon kuolleiden verta mikroskoopilla. "Scrutinium Pestis" -teoksessa hän kirjoittaa, että veressä on pieniä matoja ja arveli, että mikro-organismit aiheuttavat sairauden. Päätelmä oli sinänsä oikea, mutta todennäköistä on, että Kircher näki mikroskoopilla verisoluja eikä ruton aiheuttajaa Yersinia Pestistä.


title: Athanasius Kircher

text: Vuonna 1646 Kircher julkaisi "Ars Magna Lucis et Umbrae -"teoksen, jossa hän kuvasi taikalyhdyn toimintaperiaatteen. Kyseessä on koje, jonka avulla voi heijastaa lasilevylle maalattuja kuvia seinälle. Kircher ei keksinyt laitetta mutta esitti joitakin parannuksia aiempiin malleihin. Kircherin ansio on mystiikan vieminen pois kuvien heijastamisesta. Kircher kirjoitti, että kuvia esitettäessä yleisölle tulee selittää, että kyseessä on täysin luonnollinen ilmiö.


title: Athanasius Kircher

text: Kircher rakensi myös magneettisen kellon. Sen mekanismin hän kuvasi kirjassa "Magnes" (1641).


title: Athanasius Kircher

text: Kircher suunnitteli tai kuvasi myös puhetorven, ikiliikkujan, tuuliharpun ja kissapianon, kuvitteellisen soittimen, johon kissat olisi järjestetty niiden äänenkorkeuden mukaan, ja haluttu kissa saataisiin ääntelemään painamalla kosketinta, johon sidottu lanka vetäisi kissan häntää.


title: Athanasius Kircher

text: Kircherin päätyöt ikäjärjestyksessä:


title: Rekisteriseloste

text:
Rekisteriseloste on Suomessa vuonna 1999 voimaan tulleen henkilötietolain henkilörekisterinpitäjältä edellyttämä asiakirja, josta selviävät muun muassa rekisterinpitäjän yhteystiedot, käsiteltävät henkilötiedot ja käsittelyn tarkoitus sekä tietojen luovuttamisen ja suojaamisen periaatteet. Selosteen on tarkoitus kertoa siihen tutustuvalle henkilölle, mitä tietoja ko. rekisteriin on kerätty, missä tarkoituksissa niitä käytetään, kenelle tietoja luovutetaan jne.
Rekisteriseloste laaditaan kaikista henkilörekistereistä. Siitä ilmenee, kuka on henkilötietojen käsittelystä vastaava rekisterinpitäjä.
Samaan henkilörekisteriin luetaan kuuluviksi kaikki ne tiedot, joita käytetään samassa käyttötarkoituksessa. Samaan rekisteriin voi kuulua automaattisen tietojenkäsittelyn avulla käsiteltäviä tietoja sekä esimerkiksi paperisella lomakkeella olevia tietoja, jos näitä kaikkia tietoja käytetään rekisterinpitäjälle kuuluvan saman tehtävän hoitamisessa.


title: Rekisteriseloste

text:
Rekisteriseloste on pääsääntöisesti pidettävä jokaisen saatavilla rekisteripitäjän toimipaikassa. Jos rekisterinpitäjällä on useita toimipaikkoja, seloste on pidettävä nähtävillä kaikissa toimipaikoissa. Jos palvelua käytetään tietoverkossa, rekisteriseloste tulee liittää verkkopalvelun yhteyteen.
Tästä velvollisuudesta voidaan kuitenkin poiketa, jos se on välttämätöntä valtion turvallisuuden, puolustuksen tai yleisen järjestyksen ja turvallisuuden vuoksi, rikosten ehkäisemiseksi tai selvittämiseksi taikka verotukseen tai julkiseen talouteen liittyvän valvontatehtävän vuoksi.


title: Rekisteriseloste

text:
Jos rekisterinpitäjä muuttaa suorittamaansa henkilötietojen käsittelyä, tulee sen myös täydentää tai päivittää rekisteriseloste tätä muutosta vastaavaksi. Rekisterinpitäjän on huolehdittava laatimansa selosteen ajantasaisuudesta ja siitä, että se antaa todenmukaisen kuvan henkilötietojen käsittelystä. Myös rekisterinpitäjän yhteystietoja ja yhteyshenkilöitä koskeva informaatio täytyy pitää ajan tasalla.
Rekisteriselosteen muuttaminen tai täydentäminen ei luo rekisterinpitäjälle oikeuksia henkilötietojen käsittelyyn. Tämä tarkoittaa esim. sitä, ettei rekisterinpitäjä saa laajentaa tietojen käyttötarkoituksia tai luovuttaa tietoja pelkästään sillä perusteella, että asiasta kerrotaan rekisteriselosteessa.
Ennen kuin rekisterinpitäjä tekee muutoksia henkilötietojen käsittelyyn, sen tulee arvioida, millä edellytyksin suunnitellut muutokset ovat mahdollisia. Onko niihin tarpeen pyytää rekisteröityjen henkilöiden suostumus vai riittääkö, että heille kerrotaan muutoksista etukäteen. Tietosuojavaltuutetun toimistolta voi tarvittaessa kysyä ohjausta näissä asioissa.


title: Rekisteriseloste

text: Rekisteriselosteen laatimisvelvollisuudesta ja sisällöstä säädetään henkilötietolain (523/1999) 10 §:ssä.


title: Poikkinainti (täsmennyssivu)

text: Poikkinainti tarkoittaa seuraavia asioita:


title: Poikkinainti

text: Poikkinainti tarkoittaa toimintaa, jossa missä päin tahansa Tornionjokilaaksoa tapahtuvan naimisiinmenon toinen osapuoli on Suomesta ja toinen Ruotsista.


title: Poikkinainti

text: Ikiaikaiseen tapaan tornionlaaksolaiset ovat etsineet puolisoa nykyisen valtakunnanrajan molemmin puolin. Yhteinen kieli - meän kieli - ja kulttuuri ovat sitoneet Tornionlaakson kahden maan kansalaisia yhteen eikä rajan yli avioituminen ole lainkaan poikkeuksellista.


title: Le père Duchesne

text: Le père Duchesne () oli Ranskan suuren vallankumouksen aikainen laajalti levinnyt radikaali sanomalehti. Vuosina 1790-1794 lehteä julkaisi ja toimitti jyrkkä vallankumouspoliitikko Jacques Hébert.


title: Le père Duchesne

text: Hébert ja hänen ympärilleen keräytynyt radikaaliryhmä "hébertistit" käyttivät lehteä propagoimiseen ja väkivaltaan kiihottamiseen. Hébertistit vaativat perusteellista hallinnon puhdistusta ja kristinuskon hävittämistä. Hébert itse oli yksi päätekijöistä kuningasparin, eritoten kuningattaren mestauslavalle toimittamisen takana.


title: Le père Duchesne

text: Joulukuussa 1793 Camille Desmoulins alkoi julkaista omaa lehteään "Vieux Cordellier", jossa hän huomiota herättävästi hyökkäsi hébertistejä vastaan. Desmoulins oli vaikutusvaltaisen vallankumouspoliitikko Georges Dantonin ystävä. Danton ja Maximilien Robespierre kukistivat hébertistit ja mestauttivat Jacques Hébertin 24. maaliskuuta 1794. Hébertin kuoltua "Le père Duchesne" ei enää ilmestynyt.


title: Le père Duchesne

text: Lehden numeroita ja sitaatteja sisällöstä on säilynyt runsaasti Ranskan kansallisarkistossa. Myöhemmin samalla nimellä on ilmestynyt useita julkaisuja jotka eivät liity Jacques Hébertin lehteen.


title: Luther Ingram

text: Luther Ingram (30. marraskuuta 1937 – 19. maaliskuuta 2007) oli yhdysvaltalainen R&B- ja soul-laulaja ja lauluntekijä.


title: Luther Ingram

text: Ingram syntyi Tennesseessä. Hänet muistetaan parhaiten hitistä "If Loving You Is Wrong (I Don't Want To Be Right)", joka nousi "Billboardin" R&B-listan ykköseksi. Hot 100 -listalla kappale nousi kolmossijalle, ja myöhemmin siitä esittivät coverversionsa Millie Jackson ja Barbara Mandrell.


title: Luther Ingram

text: Ingramin muihin tunnettuihin sävelmiin kuuluvat mm. "Ain't That Loving You (For More Reasons Than One)" ja "I'll Be Your Shelter". Hän oli mukana kirjoittamassa Staples Singersin hittiä "Respect Yourself".


title: Luther Ingram

text: Ingram kuoli 69-vuotiaana Saint Louisissa kärsittyään vuosia munuaisvaivoista ja heikosta terveydentilasta. Hänelle oltiin aiemmin jouduttu tekemään munuaisensiirto. Ingramia jäivät kaipaamaan vaimo Jacqueline ja pojat Luther Jr. (Eric) ja Kenneth.


title: Minh Ly

text: Minh Ly (s. 24. maaliskuuta Vietnam) on vietnamilaissyntyinen yhdysvaltalainen pokeriammattilainen. Hitsaajana työskennellyt Ly muutti Vietnamista Las Vegasiin vuonna 1986. Hän oli töissä keittiöapulaisena paikallisessa kiinalaisessa ravintolassa 1980-luvun lopulla. Pelijakajanakin toiminut Ly, kuten monet muutkin Vegasissa, aloitti pokeriuransa pienten limiittien käteispeleissä saadakseen lisäansioita. Lystä tuli menestyvä korkeiden limiittien käteispelaaja ennen siirtymistään turnauspokeriin.


title: Minh Ly

text: Ly oli ensimmäistä kertaa World Series of Poker -turnauksen finaalipöydässä vuonna 2001, jolloin hän sijoittui kolmanneksi $3,000 limit Texas hold 'em -turnauksessa. Seuraavana vuonna Ly oli WSOP:n pääturnauksen yhdeksäs ansaiten 85 000 dollaria. Vuoden 2005 WSOP:ssa hän oli toinen $5,000 short-handed no limit hold 'em -turnauksessa häviten Doyle Brunsonille.


title: Minh Ly

text: Ly voitti World Poker Tour -kiertueeseen kuuluvan the 2nd Doyle Brunson North American Poker Championship -turnauksen Las Vegasissa 18. lokakuuta 2005. Lopussa Lynin voitti Dan Harringtonin -käden, kun yhteisiksi korteiksi tuli . Ly ansaitsi voitostaan 1 060 050 dollaria.


title: Minh Ly

text: Minh Ly oli mukana "High Stakes Pokerin" toisella tuotantokaudella. Ly asuu Temple Cityssä Kaliforniassa. Hän pelaa vakituisesti Bellagion suurten panosten käteispelissä (niin sanotussa "The Big Gamessa") ja on naimisissa Lu Binhin kanssa.


title: Minh Ly

text: Barry Greensteinin mukaan Ly hallitsee kaikki pelimuodot hyvin, mutta hänen rajoittunut englannintaitonsa vähentää hänen saamaansa huomiota.


title: Minh Ly

text: Elokuussa 2007 Lyn pokeriuran turnausansiot ylittivät 2,5 miljoonaa dollaria.


title: Ari Vuori

text: Ari Vuori (s. 9. kesäkuuta 1962 Pöytyä) on suomalainen entinen jääkiekkoilija, pelipaikaltaan hyökkääjä. Hän pelasi menestyksekkäimmät vuotensa Turun Palloseurassa.


title: Ari Vuori

text: Vuori muistetaan osana TPS:n "Mustaa surma" -kentällistä, joka lähes dominoi kotimaan kaukaloita 1990-luvun alussa. Siinä hänen ketjukavereinaan pelasivat etupäässä Esa Keskinen ja Jukka Vilander.


title: Ari Vuori

text: Vuori voitti TPS:ssa neljä SM-kultaa ja 3 hopeaa ja toimi viimeisellä kaudellaan joukkueen kapteenina. 2010 hän voitti TPS Urheilutoimenjohtajana SM-kultaa. Nykyään Vuori toimii NHL joukkueen Toronto Maple Leafs Euroopan kykyjenetsijän johtajana. Hän toimi Detroit Red Wingsien kykyjen etsijänä vuosina 2007-2014 voittaen Stanley Cup:in 2008 sekä AHL mestaruuden 2013.


title: Basutomaa

text: Basutomaa () oli Britannian kruununsiirtomaa, joka perustettiin vuonna 1884, koska Kapmaa ei kyennyt hallitsemaan aluetta. Se jaettiin seitsemään piirikuntaan: Bereaan, Leribeen, Maseruun, Mohales Hoekiin, Mafetengiin, Quacha’s Nekiin sekä Quthingiin.


title: Basutomaa

text: Basutomaa uudelleennimettiin Lesothon kuningaskunnaksi maan itsenäistyessä Britanniasta 4. lokakuuta 1966, Leabua Jonathanin toimien tällöin valtion pääministerinä. Basutomaa liittyi itsenäistymisensä jälkeen Kansainyhteisöön.


title: Slaves and Masters

text: Slaves and Masters on vuonna 1990 julkaistu Deep Purple -yhtyeen 13. studioalbumi. Albumi on ainoa, jossa laulusolistina toimii entinen Rainbow-jäsen Joe Lynn Turner, joka korvasi Ian Gillanin edellisenä vuonna. Tästä syystä yhtye sai lehdistöltä levyn julkaisun aikaan lempinimen "Deep Rainbow". Kokoonpanosta käytetään yhtyeen historiassa nimitystä Mark V, ja siihen kuuluivat laulaja Turnerin lisäksi Ritchie Blackmore (kitara), Roger Glover (basso), Jon Lord (kosketinsoittimet) ja Ian Paice (rummut).


title: Slaves and Masters

text: "Slaves and Masters" oli yhtyeen kaupallisesti heikoiten menestynyt albumi sitten yhtyeen ensimmäisen kokoonpanon 1960-luvun lopulla julkaistujen levyjen. Britanniassa albumi ylsi sijalle 45 ja Yhdysvalloissa sijalle 87. Myös yhtyeen perinteisesti vahvoilla alueilla Saksassa, Ruotsissa ja Suomessa menestys oli aiempaa heikompaa. Lisäksi levy on saanut kriitikoilta pääasiassa negatiivisia arvioita.


title: Slaves and Masters

text: Deep Purplen solisti Ian Gillan erotettiin yhtyeestä toisen kerran vuonna 1989. Kitaristi Ritchie Blackmoren ja Gillanin välit tulehtuivat uudestaan "The House of Blue Light"- albumin kiertueella, ja kosketinsoittaja Jon Lord totesi, että Gillanin ja Blackmoren oli mahdotonta ”olla samassa kaupungissa, puhumattakaan samasta yhtyeestä”. Yhtyeen mielestä Gillan ei myöskään ottanut solistin tehtäviään tarpeeksi vakavasti, vaan käytti aikaansa juhlimiseen ja omiin projekteihinsa. Gillanin ja muiden yhtyeen jäsenten välillä oli myös musiikillisia erimielisyyksiä. Gillan halusi yhtyeen hyödyntävään musiikissaan uusinta teknologiaa ja olevan kokeilevampi. Lord ja Blackmore vastustivat trendien seuraamista ja halusivat yhtyeen jatkavan omalla musiikillisella linjallaan.


title: Slaves and Masters

text: Deep Purple oli allekirjoittanut sopimuksen levy-yhtiö BMG:n kanssa uudesta albumista ja kiertueesta vuonna 1990. Blackmore, Lord, rumpali Ian Paice ja basisti Roger Glover päättivät jatkaa yhtyeenä, ja aloittivat uuden solistin etsinnän. Blackmore, joka asui Connecticutissa, etsi kuukausien ajan uutta laulajaa paikallisista yhtyeistä. Yhtyeen sisällä keskusteltiin ja musiikkilehdistössä spekuloitiin myös tunnetuista nimistä. Deep Purplen entinen laulaja David Coverdale oli yhä hyvissä väleissä Lordin kanssa, mutta Coverdalen Whitesnake-yhtye oli juuri saavuttanut suurta menestystä "Slip of the Tongue" -albumillaan, eikä Deep Purple siksi yrittänyt houkutella Coverdalea palaamaan yhtyeeseen. Yhtye ei myöskään ehdottanut vokalistin paikkaa Blackmoren Rainbow-yhtyeen entiselle laulajalla Ronnie James Diolle, vaikka tämän Dio-yhtyeen suosio oli 1980-luvun lopulla alamaissa. Blackmore ja Dio eivät olleet puhuneet keskenään sitten vuoden 1983.


title: Slaves and Masters

text: Yhtyeen koe-esiintymisissä kävi useita kokeneita rocklaulajia: Deep Purplen laulajan paikkaa hakivat muun muassa Kings X -yhtyeen Doug Pinnick, Lion-yhtyeen Kal Swann, australialaisen Cold Chisel -yhtyeen Jimmy Barnes, skottilaisen Strangeways-yhtyeen Terry Brock, Bad Companyn Brian Howe ja australialaisen Little River Bandin John Farnham. Lopulta yhtye päätti valita Yhdysvalloissa erittäin suositun Survivor-yhtyeen Jimi Jamisonin. Tähän ilmeisesti vaikutti Blackmoren riitaantuminen koe-esiintymisissä loppukarsintaan päässeen Terry Brockin kanssa, sekä Blackmoren vaatimus saada mahdollisimman tunnettu laulaja Gillanin korvaajaksi. Valinta ei kuitenkaan onnistunut. Vaikka Jamison oli kiinnostunut Deep Purpleen liittymisestä, hänen levy-yhtiönsä ja managerinsa vastustivat ajatusta ja pitivät sitä Jamisonin uran kannalta huonona vaihtoehtona. Jon Lord väitti myöhemmin, että Jamison pelkäsi manageriaan tämän mafiayhteyksien vuoksi.


title: Slaves and Masters

text: Jamisonin kieltäydyttyä solistin paikasta Blackmore ehdotti, että yhtye järjestäisi koe-esiintymisen Rainbow-yhtyeen järjestyksessään kolmannelle laulusolistille Joe Lynn Turnerille. Aluksi yhtyeen muut jäsenet vastustivat Blackmoren ehdotusta. Rainbow’n lopetettua viisi vuotta aikaisemmin Turner oli levyttänyt sooloalbumin vuonna 1985 ja toisen levyn ruotsalaisen kitaristin Yngwie Malmsteenin kanssa vuonna 1989. Turner ja Malmsteen olivat kuitenkin pian riitaantuneet eivätkä enää jatkaneet yhteistyötä.


title: Slaves and Masters

text: Joe Lynn Turner matkusti joulukuussa 1989 koe-esiintymiseen laskettelukeskukseen Vermontiin, jossa ensimmäistä kertaa tapasi Jon Lordin ja Ian Paicen, ja vakuutti molemmat Deep Purpleen sopivuudestaan. Lord kuvaili myöhemmin yllätyksekseen Turnerin laulavan kuin enkeli. Paice taas kertoi yllättyneensä, kuinka monipuolinen ja spontaani laulaja Turner oli verrattuna yhtyeen aikaisempiin laulajiin.


title: Slaves and Masters

text: Turner valittiin uudeksi laulusolistiksi. Tästä yhtyeen vuosina 1990–1992 toimineesta kokoonpanosta Blackmore–Glover–Lord–Paice–Turner käytetään yhtyeen historiassa nimitystä Mark V.


title: Slaves and Masters

text: Deep Purple aloitti uuden albumin levyttämisen välittömästi Joe Lynn Turnerin yhtyeeseen liittymisen jälkeen alkuvuonna 1990 Greg Rike Productions -studiolla Orlandossa, Floridassa. Osa äänityksistä tehtiin New Yorkin Sountec Studios Inc.- ja Powerstation-studioilla. Äänitykset jatkuivat vuoden puoliväliin asti. Tuottajana toimi yhtyeen basisti Roger Glover, jota avusti Raymond D’Addario.


title: Slaves and Masters

text: Levyn kappaleet syntyivät pääasiassa Blackmoren aloitteista ja kitarariffeistä, joihin Ian Paice ja Jon Lord lisäsivät omat osansa. Lordin mukaan noin 40 prosenttia albumin materiaalista, muun muassa kappaleet ”Fortuneteller” ja ”Love Conquers All”, oli sävelletty ennen Turnerin liittymistä yhtyeeseen. Turner sen sijaan on kertonut, että kappaleet ovat pääasiassa Blackmoren, Gloverin ja hänen käsialaansa, vaikka myös Lordia ja Paicea yritettiin saada säveltämään. Turnerin mukaan Lord oli kuitenkin kiinnostunut vain klassisesta musiikista, ja Paice sanoi olevansa rumpali eikä säveltäjä.


title: Slaves and Masters

text: Yhtyeen välit alkoivat säröillä jo studiossa. Turnerin mukaan Lord, Paice ja Roger Glover pelkäsivät Turnerin ja Ritchie Blackmoren kaappaavan yhtyeen ja muuttavan sen tyyliä liikaa heidän edellisen Rainbow-yhtyeensä mukaiseksi. Lord kertoi vihanneensa Turnerin laulusuoritusta erityisesti Blackmoren ja Lordin säveltämässä ”Love Conquers All” -balladissa, jonka Turner Lordin mukaan muutti Deep Purplen ”When a Blind Man Cries”- ja ”Wasted Sunsets” -kappaleiden kaltaisesta melankolisesta blues-tunnelmoinnista kabareeksi. Turnerin mukaan Lord ei osallistunut albumin sävellykseen, vaan vietti studiossa aikaa juoden punaviiniä, lukien kirjoja ja kuunnellen klassista musiikkia. Lord kiitteli myöhemmin levyn tuottajana toiminutta Gloveria siitä, että albumi ylipäätään saatiin valmiiksi. Albumin tuotantoa ja soundimaailmaa on kuitenkin myöhemmin kritisoitu tasapaksuksi.


title: Slaves and Masters

text: Albumin nimi "Slaves and Masters" oli Roger Gloverin keksimä, ja se viittaa äänityksessä käytettyihin ”master”- ja ”slave”-nauhoihin sekä siihen, kuinka ”kaikki ihmiset ovat eri asioiden ja ideologioiden herroja tai orjia”.


title: Slaves and Masters

text: Albumin musiikki on pääasiassa radioystävällistä AOR:ää. Yhtyeen jäsenet halusivat uuden levytyssopimuksensa ensimmäisen albumin olevan menestys erityisesti Yhdysvalloissa, ja päättivät viedä yhtyeen tyyliä siellä suositun aikuisrockin suuntaan. Turnerin mukaan yhtyeen suunnitelmana oli jäljitellä Aerosmith-yhtyeen menestysstrategiaa: Aerosmith oli Deep Purplen tavoin jo 1980-luvulla vanhanaikaiseksi koettu perinteinen rock-yhtye, joka kuitenkin oli useiden heikosti menestyneiden albumien jälkeen noussut ennennäkemättömään suosioon imagoaan ja musiikkiaan kaupallisemmaksi päivittämällä, sekä hyödyntämällä ulkopuolisten lauluntekijöiden, kuten Desmond Childin apua.


title: Slaves and Masters

text: Jon Lordin soiton on kuvailtu olevan albumilla taka-alalla antamassa tukea Blackmoren kitaramelodioille. Albumilla käytettiin myös jousiorkesteria, jota johti Jesse Levy. Sovituksista vastasi Jon Lord.


title: Slaves and Masters

text: "Slaves and Masters" julkaistiin lokakuussa 1990. Albumin vinyyli- ja CD-painokset sisältävät samat kappaleet, mutta kappalejärjestyksessä on pieniä eroja. Levy ilmestyi myös C-kasettina.


title: Slaves and Masters

text: "Slaves and Masters" oli kaupallisesti heikoiten menestynyt Deep Purple -albumi sitten yhtyeen ensimmäisen kokoonpanon albumien, jotka oli julkaistu 1960-luvun lopulla. Yhtyeen kotimaassa Isossa-Britanniassa albumi ylsi myyntilistalla 45:nnelle sijalle ja tippui välittömästi listalta, kun yhtyeen edellinen studioalbumi "The House of Blue Light" oli noussut 10:nnelle sijalle. Myös yhtyeen perinteisesti vahvoilla Saksan, Ruotsin ja Suomen levymarkkinoilla albumin listasijoitukset jäivät kauas kärkisijoista. Yhdysvalloissa albumin aloittava, singlenä julkaistu ”King of Dreams” -kappale nousi Hot Mainstream Rock Tracks -listalla kuudennelle sijalle marraskuussa 1990. Itse albumin listasijoitus Billboard 200 -listalla oli 87, kun edellinen studioalbumi "The House of Blue Light" oli yltänyt 34:nnelle sijalle.


title: Slaves and Masters

text: Albumi on saanut lähinnä negatiivisia arvioita. Allmusic-sivuston arvostelija Alex Hendersonin mukaan albumin kappaleet ovat ”heikkoja ja yksitoikkoisia” ja kuulostavat Foreigner-yhtyeen materiaalin jäljitelmiltä. Toimittaja Martin Popoff luonnehti albumin kuulostavan Rainbow’n myöhemmiltä albumeilta, ja "Record Collector" -lehden toimittaja Joel McIver kuvasi levyä ”liioitelluksi aikuisrockiksi” ja ”uskomattoman pinnalliseksi”.


title: Slaves and Masters

text: Jon Lord sanoi vuonna 1994, ettei levyä olisi pitänyt julkaista Deep Purple -nimellä. Ian Gillan kommentoi aikalaishaastattelussa levyn olevan ”paskaa, täyttä paskaa”. Toisaalta Joe Lynn Turnerin mukaan albumi oli ”viimeinen erinomainen Purple-albumi” ja Ritchie Blackmore pitää sitä yhtenä suosikkialbuminaan Deep Purple tuotannosta "In Rock"-, "Machine Head"- ja "Burn"-albumien ohella.


title: Slaves and Masters

text: Albumi sai ilmestyessään kielteisen vastaanoton erityisesti Deep Purplen brittiläisiltä faneilta. Turnerin mukaan taustalla vaikuttivat kulttuurierot: brittifanit eivät hyväksyneet yhdysvaltalaista laulajaa perinteisessä englantilaisyhtyeessä eivätkä yhtyeen amerikkalaistyylistä kaupallista musiikillista suuntausta.


title: Slaves and Masters

text: Yhtye lähti albumia tukevalle kiertueelle helmikuussa 1991. Kiertue alkoi Manner-Euroopasta ja jatkoi sieltä Skandinaviaan ja Isoon-Britanniaan. Euroopan-kiertueen jälkeen yhtye piti muutaman kuukauden tauon ja jatkoi lyhyellä Yhdysvaltain itärannikon kiertueella, josta yhtye suuntasi Aasiaan, Brasiliaan sekä Israeliin, jossa kiertue päättyi syyskuun lopussa 1991. Erityisesti Yhdysvalloissa lipunmyynti oli heikkoa osittain yleisön mielenkiinnon puutteesta, osittain 1990-luvun alun lamasta johtuen, eikä yhtye saanut loppuumyytyä muutaman tuhannen hengen konserttisaleja.


title: Slaves and Masters

text:
Yhtye esitti kiertueella 5-7 kappaletta uudelta albumilta. Loput kappaleet olivat samoja, joita yhtye oli soittanut viimeisillä kiertueilla Ian Gillanin kanssa lukuun ottamatta konsertin aloittanutta ”Burn”-kappaletta. Ennen kiertuetta Jon Lord oli käskenyt Joe Lynn Turneria tutustumaan yhtyeen aikaisempaan materiaaliin ja poimimaan sieltä kappaleita, joita haluaisi esittää. Turner oli kiinnostunut laulamaan ainakin ”Fireball”- ja ”Pictures of Home” -kappaleet, joista ensimmäistä yhtye ei ollut soittanut lavalla sitten vuoden 1972, jälkimmäistä ei koskaan. Ritchie Blackmore kuitenkin kieltäytyi esittämästä Turnerin ehdottamia kappaleita. Sen sijaan Blackmore halusi soittaa muutaman Rainbow-kappaleen Turnerin kanssa, mihin Paice ei suostunut.
 Muusikot


title: Slaves and Masters

text: Tuotanto


title: Reik

text: Reik on meksikolainen, Baja Californian Mexicalista kotoisin oleva suosittu latinopop-yhtye. Yhtyeessä on kolme jäsentä: Jesús Navarro (laulu), Julio Ramírez (akustinen kitara) ja Gilberto "Bibi" Marín (sähkökitara). He ovat saavuttaneet suuren suosion Latinalaisessa Amerikassa ja Espanjassa. Tähän mennessä triolta on ilmestynyt kolme levyä. Nimikkolevy Reik on vuodelta 2005, konserttitaltiointi Reik: Sesión Metropolitana myös vuodelta 2005 sekä uusin levy nimeltään Secuencia vuodelta 2006.


title: Rinkeli

text: Rinkeli (joskus myös rinkilä) voi tarkoittaa seuraavia asioita:


title: Monikanavajulkaisu

text: Monikanavajulkaisu (cross-media publishing) viestinnässä ja mediassa tarkoittaa saman viestin lähettämistä tai sisältöjen ja palveluiden tarjoamista eri välineillä eri kanavissa: esimerkiksi internet-sivut, matkapuhelin, digi-tv. Julkaistava sisältö ei välttämättä ole aivan identtistä eri kanavissa, vaan valintaa voidaan tehdä esimerkiksi kohderyhmän tai välineen luontevimman esitystavan mukaan. Medioiden välillä on tapahtumassa voimakasta konvergenssia (lähentymistä), minkä on veikattu johtavan jopa mediafuusioon.


title: Monikanavajulkaisu

text: Monikanavajulkaisussa tieto on usein tallennettu tietokantaan yleisesti luettavaan muotoon, mistä se jaellaan eri kanaviin. Sisällön tallentamisessa ei puututa lainkaan esittämistapaan tai ulkoasuun, vaan ulkoasu valitaan käytettävän kanavan ja sisällön perusteella. Sisällön tuottajat merkitsevät tärkeitä elementtejä kuten otsikoita ja kuvia, joiden perusteella sisältöä voidaan jakaa ja jäsentää eri välineille. Sisällön jakamiseen ja elementtien merkkaukseen käytetään XML-merkkauskieltä (extensible markup language). Ulkoasun määrittely tehdään erikseen eri päätelaitteelle sopivaksi XSL-kielellä (Extensible Stylesheet Language). Julkaistaviin dokumentteihin on syytä sisällyttää myös itse sisältöä kuvaavaa metatietoa, jonka avulla käyttäjille voidaan tarjota heitä kiinnostavaa (tai esimerkiksi palvelun brändiin sopivaa) materiaalia.


title: Monikanavajulkaisu

text: Syvässä monikanavajulkaisuissa kanavat jakautuvat alikanaviin. Alikanava valitaan esimerkiksi tuotetun sisällön, käyttäjätietojen tai käytettävän päätelaitteen perusteella. Alikanavan valinnalla voidaan tuottaa sisältöä esimerkiksi soveltuvaksi juuri tiettyyn matkapuhelinmalliin tai päätelaitteeseen. Erilaisten päätelaitteiden tukemisen lisäksi syvän monikanavaisuuden avulla voidaan toteuttaa myös muun muassa palvelujen brändäämistä ja massapersonointia.


title: Monikanavajulkaisu

text:
AS-75.300 Informaatioverkostojen studio 2
Essee 1
Mikko Jouhtio
Monikanavajulkaiseminen


title: Sotamies Hytin tapaus

text: Sotamies Hytin ampumistapaus tapahtui jatkosodan loppuvaiheessa Ilomantsin mottitaistelujen aikana kun 21. prikaatin I pataljoonan komentaja majuri S. O. Lindgren ampui pistoolilla sotamies "Eemil Hytin" 5. elokuuta 1944 sotaväen järjestyssäännön 5. pykälän nojalla, joka oikeutti esimiehen "ankarimmankin aseellisen pakkokeinon" käytön - kuitenkin vain taistelutilanteessa ja toistuvan kieltäytymisen jälkeen, ja jos muuta keinoa ei ole.


title: Sotamies Hytin tapaus

text: Hytin tapauksessa vihollisen hyökkäys oli jo torjuttu, ja tämä oli lähinnä poistunut rivistä muiden mukana, eikä myöhemmin kuultujen todistajien mukaan ollut pataljoonan komentopaikalla tapahtuneessa puhuttelussa kieltäytynyt palaamasta. Eemil Hytti oli 38-vuotias Vainikkalasta kotoisin ollut neljän lapsen isä eikä hän kuulunut Lindgrenin johtamaan pataljoonaan. Hyvin sekavassa tilanteessa sotamies Hytti oli joutunut erilleen omasta yksiköstään, harhaillut metsässä ja päässyt sitten yhteyteen Lindgrenin osaston kanssa.


title: Sotamies Hytin tapaus

text: Yleisesti oltiinkin sitä mieltä, että Lindgren ampui Hytin pikaistuksissaan ilman asianmukaista harkintaa.


title: Sotamies Hytin tapaus

text: Sotaylioikeus jätti Lindgrenin tuomitsematta rangaistukseen, koska "ampuminen oli sattunut kriitillisen taistelutilanteen yhteydessä, ja teko oli tehty pataljoonan pelastamiseksi tuholta ja myös jotta taisteluoperaatiossa vältettäisiin epäonnistuminen". Sotaylioikeus kuitenkin määräsi Lindgrenin suorittamaan korvauksia ja elatusapuja. Korkein oikeus poisti myöhemmin myös korvausvelvollisuudet. Tapaturmatoimisto ja vakuutusoikeus olivat evänneet Hytin leskeltä eläkkeen, jonka Korkein oikeus määräsi maksettavaksi puolitettuna.


title: Sotamies Hytin tapaus

text:
Hytin leski haki vuonna 1962 tuomionpurkua korkeimmalta oikeudelta. Helsingin hovioikeuden kanneviskaali puolsi hakemusta ja totesi uuteen näyttöön perustuen, että Lindgren "oli ampunut alaisensa huolimatta siitä, että taistelutilanne oli jo päättynyt", ja ettei tilanne "oikeuttanut Lindgreniä ampumaan Hyttiä karkurina".
Ilmari Turja nosti asian esiin 1960-luvun alussa Uudessa Kuvalehdessä ja tapaus palasi uudestaan julkisuuteen taas 1970-luvun alussa kun Turja teki siitä näytelmän "'Sotamiehen kunnia'" (1971) ja presidentti Kekkonenkin otti asiaan kantaa. Myös myöhemmin tapaus on aika ajoin pulpahtanut pinnalle tiedotusvälineissä varsinkin silloin kun puheenaiheeksi ovat tulleet jatkosodanaikaiset omien sotilaiden teloitukset.


title: Sotamies Hytin tapaus

text: Majuri Lindgrenin lähetti "Olavi Liisanantti" on myös kertonut tapauksesta silminnäkijän kuvauksen kirjaansa "Taistelulähetin sota".


title: Sotamies Hytin tapaus

text: Väinö Linna käytti tapausta kirjassaan Tuntematon sotilas: everstiluutnantti Karjulan tekemä sotamies Viirilän ampuminen pistoolilla pohjautuu sotamies Hytin tapaukseen. Samoin kirjailija Mauri Sariola rakentaa tapauksen pohjalle Susikosken karmeimman sotakokemuksen kirjassa "Susikosken elämän kevät". Lindgren toimi esikuvana myös Helge Heralan esittämälle majuri Carl Gustaf Vadenblickille Matti Kassilan elokuvassa Tähdet kertovat, komisario Palmu. Korkein oikeus. Korkeimman oikeuden valitusaktikartat ja -piirustukset (kokoelma) Vd-aktikartat ja -piirustukset KKO vd 846/427 1945 1. Ns. Sotamies Hytin juttuun [alaisen tahallinen tappo] liittyvä kartta. (Ilomantsi-Kuolismaan alue). ( 1931-1962 ) - Kansallisarkistossa -


title: Kai Ahvenranta

text: Kai Ahvenranta on suomalainen kitaristi. Hän soittaa hirvensalmelaisessa Ajastaica-yhtyeessä.


title: Kai Ahvenranta

text: Ahvenranta soitti vuosina 2002–2007 Ruoska-yhtyeessä. Hän sanoitti yhdessä Patrik Mennanderin kanssa osan Ruoskan kappaleista ja myös sovitti niitä.


title: Sami Karppinen

text: Sami Karppinen (s. 2. elokuuta 1971) on suomalainen muusikko, jonka instrumentti on rummut.


title: Sami Karppinen

text: Karppinen on toiminut rumpalina ruotsalaisessa Therionissa vuosina 1998-2001. Ei ole sama rumpali kuin ruoskassa.


title: Masa

text: Masa on lyhenne nimestä Matti, Martti tai useista muista samankaltaisista miesten nimistä. Muun muassa seuraavat henkilöt tunnetaan nimellä Masa:


title: Seleukeia

text: Seleukeia () oli Seleukos I:n vuonna 305 eaa. perustama kaupunki Tigriksen länsirannalla. Se on tunnetuin hänen perustamistaan lukuisista samannimisistä kaupungeista. Seleukos teki Seleukeiasta Seleukidien valtakunnan pääkaupungin, mutta pääkaupungiksi nousi kuitenkin pian Antiokia. Joen vastarannalla sijaitsi pienempi Opis, josta ajan myötä kehittyi parthialaisten pääkaupunki Ktesifon.


title: Seleukeia

text: Seleukeia oli makedonialainen kolonia, mutta Seleukos asutti sinne myös babylonialaisia. Parthialaiset valtasivat kaupungin vuonna 141 eaa., mutta kaupunki säilytti hellenistisen luonteensa. Roomalaiset polttivat kaupungin vuonna 117 jaa. Parthialaiset rakensivat kaupungin uudelleen parthialaiseen tyyliin. Roomalaiset tuhosivat kaupungin toistamiseen vuonna 164. Ardašir I jälleenrakensi kaupungin ja nimesi sen Veh-Ardashiriksi.


title: Noitavainojen syyt

text: Noitavainojen syistä Euroopassa on esitetty erilaisia teorioita, joista mikään ei ole saavuttanut yleistä hyväksyntää.


title: Noitavainojen syyt

text: Keskeinen kysymys syitä selvitettäessä on se, että noituuden kieltävä lainsäädäntö oli Euroopassa uuden ajan alussa lähes samanlainen kuin jo keskiajalla, mutta noitaoikeudenkäyntien määrä lisääntyi huomattavasti. Tutkija Keith Thomas on esittänyt tämän syyksi kaksi mahdollisuutta: joko halu tuomita noitia kasvoi nopeasti tai sitten mahdollisuutta laajamittaisiin vainoihin ei aikaisemmin ollut. Thomasin mukaan edellinen vaihtoehto on historiallisesti uskottavampi, mutta esimerkiksi tutkija Norman Cohn katsoo, että eurooppalaisten vainojen taustalla oli oikeuslaitoksen uudistuminen eli jälkimmäinen vaihtoehto.


title: Noitavainojen syyt

text: Noitavainojen selitykset ovat karkeasti jakaantuneet kahteen päälinjaan, joista toisessa korostetaan hallinnon, politiikan ja oikeuslaitoksen kehitystä ja toisessa taloudellisia ja sosiaalisia ristiriitoja. Ensimmäisen näkemyksen mukaan Euroopassa vahvistunut keskusvalta tehosti oikeuslaitoksien toimintaa ja tiukensi rikoslakia. Näin ihmisten väliset kiistat tulivat aikaisempaa useammin oikeuslaitosten käsittelyyn samalla kun esivalta ja erityisesti papisto pystyi tehokkaammin kitkemään uskonnollista poikkeavuutta yhteiskunnasta. Sosiaalis-taloudellisissa selityksissä katsotaan, että 1500- ja 1600-luku olivat myös suuren taloudellisen ja yhteiskunnallisen muutoksen aikaa, jolloin sodat, liikakansoitus, katovuodet lisäsivät köyhyyttä samalla kun rahatalouden kehitys ja laajeneva kaupankäynti lisäsi rikkauden määrää. Tämän eriarvoistumisen aiheuttama katkeroituminen purkautui sitten noitaoikeudenkäynneissä.


title: Noitavainojen syyt

text: Uskonpuhdistus johti Euroopassa perinteisen turvallisen maailmankuvan säröilemiseen, mikä osaltaan vaikutti aikakauden epäluuloisuuteen ja paniikkiin. Nachman Ben-Yehudan mukaan tämä voidaan havaita siitä, että vakavimmat vainot toimeenpantiin maissa kuten Saksa, Ranska ja Sveitsi, joissa katolisen kirkon asema oli heikoin, kun taas vakaan katoliset maat kuten Espanja, Italia ja Portugali säästyivät miltei kokonaan noitavainoilta.


title: Noitavainojen syyt

text: Noitavainoille on esitetty myös muita selityksiä. Englantilaisen egyptologin Margaret Murrayn kiistanalaisessa teoksessa "The Witch-Cult in Western Europe" (1921) esitetään, että noitavainojen kohteena olisivat olleet kristinuskolle uhkaksi koetut pakanalliset kulttimenot ja uskomukset, joita vanhaan uskoon tukeutuneet harjoittivat salaisesti. Murrayn mukaan muun muassa noitasapatti oli värittynyt kuvaus vanhojen uskonlahkojen kulttimenoista ja niissä nähdyt pienet miehet () olisivat olleet muinaisen kääpiöheimon viimeisiä olemassa olevia edustajia. Samansuuntaisen teorian on esittänyt myös suomalainen Arne Runeberg, jonka mukaan Euroopassa kerettiläisiä vastaan taistellut inkvisitio olisi ennen kaikkea kamppaillut katarismiksi kutsuttua kristinuskon suuntaa vastaan.


title: Noitavainojen syyt

text: Norman Cohen on sittemmin osoittanut Murrayn käyttäneen lähteitä täysin mielivaltaisesti, eikä Murrayn teorioita enää pidetä tutkijoiden piirissä uskottavina.


title: Sven Oskar Lindgren

text: Sven Oskar "Linkku" Lindgren (29. joulukuuta 1905 Helsinki – 18. tammikuuta 1968 Helsinki) oli suomalainen everstiluutnantti, joka kunnostautui urheilijana ja talvisodassa, mutta sai huonon maineen sotamies Hytin ampujana.


title: Sven Oskar Lindgren

text: Sven Oskar Lindgrenin vanhemmat olivat varatuomari Bertil William Feodor Lindgren ja Vilma Eklund. Hän pääsi ylioppilaaksi 1925 ja valmistui Kadettikoulusta 1933 kurssinsa kadettivääpelinä. Helsingin suojeluskuntapiirin II-sotilasohjaajana (ammunta) 1928–1931 ja uudelleen vuodesta 1933 työskennellyt Lindgren voitti useita vapaa- ja sotilaskivääriammunnan maailmanmestaruuksia sekä henkilökohtaisissa että joukkuekilpailuissa ennen sotia vuosina 1929, 1930, 1931, 1933 ja 1935. Hän toimi myös 1937 Helsingin ammunnan MM-kisojen pääsihteerinä ja oli vuosina 1938–1939 Helsingin olympiakisojen järjestelytoimikunnan jaostopäällikkönä.


title: Sven Oskar Lindgren

text: Talvisodassa 'Ässärykmenttiin' eli JR11:een kuulunut luutnantti Lindgren kunnostautui Viipurinlahden puolustustaisteluissa maaliskuussa 1940 ja johti parhaimmillaan noin kahden pataljoonan vahvuisia joukkoja (Osasto L). Taistelujen pahimmassa vaiheessa Lindgren joutui pitämään omaa esikuntaansakin paikoillaan konepistoolia käyttäen. Vuonna 1940 Lindgren ylennettiin kapteeniksi.


title: Sven Oskar Lindgren

text: Jatkosodan alussa 1941 Lindgren toimi I/JR47:n ('Vallilan pataljoonan') pataljoonankomentajana, jolle esitettiin kaksi kertaa Mannerheim-ristiä. Hänen toimintaansa jatkosodan hyökkäysvaiheessa kuvasi lausunto "Kun liike hyökkäysvaiheessa lakkasi, S.O. tuotiin aina eteen jatkamaan hyökkäystä". Lindgren ylennettiin majuriksi 1941.


title: Sven Oskar Lindgren

text: Myöhemmin jatkosodan aikana majuri Lindgren toimi pataljoonankomentajana 3. Prikaatissa sekä toimistopäällikkönä Maaselän ryhmän esikunnassa. Jatkosodan loppuvaiheessa elokuussa 1944 Ilomantsin mottitaisteluiden yhteydessä tapahtui sitten sotamies Hytin ampumistapaus kun Lindgren komensi 21. Prikaatin I pataljoonaa. Tapausta käsiteltiin sotaylioikeudessa ja korkeimmassa oikeudessa, mutta Lindgreniä ei rangaistu asiasta. Näihin tapahtumiin perustuu Ilmari Turjan näytelmä "Sotamiehen kunnia", joka on esitetty muun muassa Kansallisteatterissa.


title: Sven Oskar Lindgren

text: Lapin sodan aikana everstiluutnantiksi ylennetty S. O. Lindgren komennettiin Helsingin suojeluskuntapiirin II ye-upseeriksi eli johtamaan piirin asekätkentää. Hän joutui kuitenkin Valpon pidättämäksi 16 kuukaudeksi ja oli ensimmäinen II ye-upseeri, joka kuulusteluissa tunnusti hoitaneensa asekätkentää. Hänet tuomittiin tästä viideksi kuukaudeksi vankeuteen ja hän erosi armeijan palveluksesta 1947.


title: Sven Oskar Lindgren

text: Siviilielämässä Lindgren toimi vuodesta 1947 Suomen Autoklubin ja vuodesta 1951 Suomen Autoliiton toimitusjohtajana aina vuoteen 1959 saakka. Vuodesta 1960 lähtien Lindgren johti ensin Oy Suomen Metsästys Ab:tä ja myöhemmin perustamaansa "Finn-Trap"-toiminimeä. Lindgren oli 1950-luvulla myös marsalkka Mannerheimin Lopella sijaitsevaa metsästysmajaa hoitaneen "Sisula-Säätiön" toiminnanjohtajana. Lindgren kirjoitti myös kaksi metsästysaiheista kirjaa: "Fasaanien istutus" (Otava 1940) ja "Riistanhoitajan käsikirja" (Otava 1943).


title: Sven Oskar Lindgren

text: Lindgren sai Hytin ampumisen ohella lisää kuuluisuutta syksyllä 1959 kun hän tapasi mailleen Pernajassa Kjällön saaressa metsästysretkellään eksyneen olympia-ampuja Pentti Linnosvuon seurueineen, syytti näitä salametsästyksestä ja pakotti haulikolla uhaten heidät kävelemään kädet ylhäällä ja housut kintuissa. Hän sai tapauksesta lisänimen ”Housut kintuissa -eversti”. Lindgren tuomittiin myöhemmin Linnosvuon seurueen uhkailusta seitsemän kuukauden ehdolliseen vankeusrangaistukseen.


title: Sven Oskar Lindgren

text: S. O. Lindgreniä pidettiin yleisesti myös vuonna 1962 valmistuneessa Mika Waltarin "Tähdet kertovat, komisario Palmu" -elokuvassa esiintyvän majuri "Carl Gustaf Vadenblickin" (esittäjä Helge Herala) esikuvana.


title: Sven Oskar Lindgren

text: Lindgren oli naimisissa vuodesta 1940 Ebba-Margareta Hakulinin kanssa. Heillä oli kaksi poikaa.


title: Sven Oskar Lindgren

text: Lindgren teki itsemurhan ampuma-aseella 18. tammikuuta 1968.


title: Transitiivisuus (matematiikka)

text: Transitiivisuus on logiikassa ja matematiikassa eräiden relaatioiden ominaisuus. Relaatiota "R" joukossa "A" sanotaan transitiiviseksi, jos siitä, että tämä relaatio vallitsee joukon "A" alkioiden "a" ja "b" välillä sekä myös saman joukon alkioiden "b" ja "c" välillä, seuraa, että se vallitsee myös alkioiden "a" ja "c" välillä. Toisin sanoen:


Transitiivisuus (matematiikka)


title: Transitiivisuus (matematiikka)

text: Esimerkiksi järjestysrelaatiot, kuten kokonaislukujen ja reaalilukujen suuruusjärjestys, ovat transitiivisia. Jos nimittäin luku "a" on pienempi kuin "b" ja "b" pienempi kuin "c", on myös "a" pienempi kuin "c", eli


title: Gilboa

text: Gilboa (, arab. "Džebel Fuqûa") on vuori Länsirannan pohjoisrajalla Jisreelin tasangon kaakkoisosassa. Sen korkeus on noin 508 metriä merenpinnasta.


title: Gilboa

text: Vanhan Testamentin mukaan Saul teki itsemurhan Gilboan vuorella taistelussa filistealaisia vastaan, jossa myös hänen kolme poikaansa kaatui. Daavid sepitti tapahtuman johdosta itkuvirtensä (1 Sam. 31; 2 Sam. 1).


title: Suomen Lähi-idän instituutti

text: Suomen Lähi-idän instituutti (FIME) on yksi Suomen kulttuuri- ja tiedeinstituuteista. Se on yksi kolmesta suomalaisesta Välimeren alueella toimivasta akateemisesta tiedeinstituutista. Kohdealue on itäisen Välimeren alue. Se on perustettu vuonna 1994. Suomen Lähi-idän instituutin tarkoituksena on tukea ja edistää Lähi-idän kielten, kulttuurien ja yhteiskuntien tutkimusta ja opetusta. Instituutin tavoitteena on myös edistää yhteistyötä Suomen ja Lähi-idän maiden korkeakoulujen ja tutkimuslaitosten välillä. Instituutti myöntää lisäksi apurahoja kohdemaissa tehtävään tutkimukseen.


title: Suomen Lähi-idän instituutti

text: Instituutilla on tällä hetkellä Lähi-idän toimipaikka Beirutissa ja yhteyshenkilö Kairossa, ja sen toiminta on pääosin opetusministeriön rahoittamaa. Israelin ja palestiinalaishallinnon alueen toiminnot ovat säätiön alaisia. Instituutin toiminta kattaa muun Lähi-idän alueen.


title: Suomen Lähi-idän instituutti

text: Instituuttia on johtanut vuodesta 2014 eteenpäin dos. Raija Mattila.


title: Suomen Lähi-idän instituutti

text: Instituutti ylläpitää vierasblogeja Lähi-itä Nyt ja Mosaiikki. Se julkaisee myös tiedettä popularisoivaa Lukemista Levantista-kirjoitussarjaa.


title: Suomen Lähi-idän instituutti

text: Suomen Lähi-idän instituutin säätiö toimii Suomen Lähi-idän instituutin taustaorganisaationa. Lisäksi se koordinoi Suomen Anna Lindh -verkostoa. Suomen Lähi-idän instituutin ystävät ry on instituutin taustalla toimiva yhdistys, jonka toiminnan tarkoituksena on tehdä Lähi-idän maita tunnetuksi järjestämällä luentoja, yleisötilaisuuksia, koulutusmatkoja ja kulttuurinvaihtoa Lähi-idän alueen maihin ja maista.


title: Groom Lake

text: Groom Lake tarkoittaa seuraavia


title: Getsemane

text: Getsemane (arameaksi "Gaṯ-Šmānê" ’oliivikuurna’) on puutarha Öljymäen rinteellä Kidronin laaksossa Jerusalemin temppelialuetta vastapäätä. Puutarhassa on ennen luultavasti viljelty öljypuita. "Raamatun" mukaan Jeesus vetäytyi opetuslapsineen Getsemaneen pääsiäisaterian jälkeen rukoilemaan, ja Juudas Iskariot opasti Jeesuksen pidättäjät sinne.


title: Getsemane

text: Nykyään Getsemanen paikalla on fransiskaanien omistama puutarha ja vuonna 1925 paikalle rakennettiin fransiskaanimunkkien omistama basilika. Ortodoksien kirkko Getsemanessa on hiukan ylempänä samalla rinteellä. Arabit ovat rakentaneet kirkon Marialle Kidronin laakson pohjoispäähän. Getsemanessa suoritettiin vuonna 1909 kaivaukset, joissa alueelta löydettiin jäännöksiä ristiretkeläisten rakentamasta kirkosta ja niiden alta bysanttilaisten kirkon jäännökset, jonka persialaiset hävittivät noin vuonna 614.


title: SKP:n Helsingin kaupungin piirijärjestö

text: SKP:n Helsingin kaupungin piirijärjestö on Suomen kommunistisen puolueen toimintaa Helsingin vaalipiirissä ohjaava järjestö. Piirin puheenjohtaja on Kalle Hernberg ja sihteeri Irene Auer. Piiri julkaisee Eespäin-lehteä noin kolme kertaa vuodessa. SKP:n listoilta valittiin kaupunginvaltuutetuksi vaaleissa 2004, 2008 ja 2012 puolueen puheenjohtaja Yrjö Hakanen.


title: SKP:n Helsingin kaupungin piirijärjestö

text: SKP:lla ja sen edeltäjällä SKPy:llä on ollut toimintaa Helsingissä siitä lähtien, kun vanhan SKP:n oppositio erotettiin puolueesta ja stä 1980-luvun puolivälissä. Helsingin kaupungin piirijärjestö rekisteröitiin vuonna 1998.


title: William Booth

text: William Booth (10. huhtikuuta 1829 Nottingham – 20. elokuuta 1912 Lontoo) oli brittiläinen metodistisaarnaaja, joka perusti Pelastusarmeijan ja toimi sen ensimmäisenä kenraalina (1878–1912). Hänen vaimonsa oli Pelastusarmeijan äidiksi kutsuttu Catherine Booth.